
Club Kibrahacha 60+ cu deseo pa aumenta cantidad di boluntario y 
miembro den 2024 


Recientemente mediante 
un comunicado di prensa 
Minister di Transport, Inte- 
gridad, Naturalesa y Asun- 


tonan di Adulto Mayor, 
Ursell Arends, a informa 
cu el a reuni cu e directiva 
di Club Kibrahacha 60+ cu 


a bin entrega un rapport 
anual na e minister. 


E rapport aki ta contene da- 


tonan manera cantidad di 
miembro, nan edad y con 
nan ta transporta nan mes na 
e club, y tur esaki a wordo 
comparti cu minister su team, 
como tambe kico nan retonan 
mas grandi ta. 


Segun e minister ta indica par- 
ti di e motibo pa e dos partinan 
sinta cu otro ta pa explora con 
gobierno por yuda e instancia 
y con esaki por mehora e bi- 
enestar di e adultonan mayor 
en general. 
Manera ta conoci Club Kibra- 
hacha 60+ ta ocupa su mes 
cu actividadnan pa adultonan 
mayor y tin casi 300 miembro 
activo. Mayoria di nan pro- 
grama, cu ta consisti di entre 
otro ehercicio fisico, manu- 
alidadnan y entretenimento, 
ta tuma luga na nan centro na 
Piedra Plat cu ta habri cinco 
dia pa siman cu actividadnan 
den mainta y atardi. 


E club ta operando for di aña 
1985 y ta fungi como un in- 
stancia importante pa combati 
diferente reto cu adultonan 
mayor den comunidad ta 
enfrenta manera entre otro 
isolacion, depresion y otro 
kebrantenan di salud. 


Manera ta conoci aña pasa 
den luna di april Gobierno di 
Aruba conhuntamente cu e 
club a anuncia nan number 


telefonico special pa atende cu 
adultonan mayor den soledad. 
E mandatario a indica cu e liña 
telefonico aki, cu ta wordo 
carga door di boluntarionan, a 
mira un aumento den yamada 
diario desde cu e la cuminsa 
funciona. 


Pa loke ta e metanan di e club, 
Minister Arends a splica cu un 
di e metanan cu e club su di- 
rectiva tin pa aña 2024 ta au- 
menta e cantidad di miembro- 
y boluntarionan na e club. Cu 
ayudo di mas boluntario e club 
lo por habri tur dia den siman 
pa asina brinda mas atencion 
na nan miembronan. 


El a agrega tambe cu lo purba 
di busca mas adultonan mayor 
di e districto di San Nicolas cu 
ta unda cu tin mas hende di e 
demografica aki ta biba. 


Por ultimo Minister Arends 
a gradici Club Kibrahacha pa 
tur nan esfuersonan pa yuda e 
adultonan mayor den comu- 
nidad. 


“E trabou cu nan ta haci sigu- 
ramente ta uno di gran balor 
pa nos comunidad henter y 
tambe ta uno cu no ta facil. 
Ministerio di Asuntonan di 
Adulto Mayor lo percura pa 
mantene un colaboracion di 
cerca cu e club pa asina por 
yega na e metanan comun,” el 
a finalisa. 

Diosdado Cabello a cuestiona posicion di Aruba riba apertura 
di frontera cu Venezuela 
“Aruba, un isla cu tabata usa contrabanda como su fuente di entrada mas grandi manera ta e 
caso di benta di koper” 


Despues cu a keda anun- 
cia cu frontera aereo di 
Aruba cu Venezuela ta 
bay permanece cera pa 
tres luna mas, e prome 
vice-presidente di Par- 
tido Socialista Unido di 
Venezuela (PSUV) Dios- 
dado Cabello durante su 
programa yama “Con El 
Mazo Dando” di dia 24 di 
januari ultimo a duna su 
reaccion riba e tema aki. 


Den su programa di TV Ca- 
bello a critica Gobierno di 
Aruba riba e insistencia d 
sanciona Venezuela cu medi- 
danan di restriccion cu ta im- 
pedi intercambio di vuelonan 
comercial entre ambos pais. 
E prome vice-presidente di 
e partido chavista PSUV, a 
cuestiona e posicion aki re- 
cordando cu e isla di e Caribe 
Hulandes a usa como fuente 
di economia e contrabanda 
di mercancia y material cu ta 
bin for di teritorio Venezo- 
lano. 
“Aruba, e super potencia, un 
isla cu a biba semper di Vene- 
zuela y tabata usa contraban- 
da como su fuente di entrada 
mas grandi manera ta e caso 
di benta di koper cu ta bin for 
di Venezuela, cu e mafia taba- 
ta horta y tabata hib’e te hasta 
e Antia Hulandes ey na unda 
a bira un di e mayor produc- 
tor di e metal aki na Latino 
America.” Diosdado Cabello 
a enfatisa. 
Manera Bon Dia Aruba a pu- 
blica den su edicion di dia 22 
di januari ultimo, maske na 
december a circula e notici- 
anan for di banda Venezolano 
indicando cu Aruba ta prepa- 
rando pa reapertura di fron- 
tera aereo cu Venezuela, dia- 
domingo 21 di januari e reso- 
lucion NoTAM #A0030/24 a 
ser actualisa cu tres luna mas 
te cu 21 di april 2024. 
E decision aki a cay di sorpre- 
sa na e fuentenan relaciona 
cu e sector aeronautico Vene- 


zolano, na unda nan tabata 
señala cu tabata “casi sigur” 
cu lo kita e prohibicion aki na 
comienso di 2024, despues 
cu Corsou a dicidi di habri 
back e trafico aereo na april 
di aña pasa. 
December 
ultimo 
prome 
minister 
Evelyn 
Wever- 
Croes den un conferencia di 
prensa a bisa cu “Ora cu nos 
a habri e frontera maritimo 
cu Venezuela na comienso di 
e aña 2023, den prome mita 
di aña, un di e condicionnan 
tabata cu Venezuela ta bay 
haci mas na controlnan pre- 
ventivo na su costa, special- 
mente estado Falcon, cu ta 
esun mas cerca y cu mas fre- 
cuentemente ta sali boto pa 
Aruba,” prome minister a in- 
dica. “Nos no ta mira mucho 
di esey ta tuma luga. Pasobra 
nos ta weita varios boto cu a 
drenta, y e ora ta mustra cu di 
nan banda no ta haciendo su- 
ficiente. Pues un di e prome 
cosnan cu nos a haci ta pidi 
nan pone mas atencion riba 
e aspectonan preventivo di e 
control di costa ayanan.” 


Pa e banda di Aruba, Wever- 
Croes a bisa cu ta purbando 
di aumenta control di costa. 
“Pa esaki nos tin cu bolbe pa- 
pia cu Hulanda, pasobra nos 
tambe tin scarsedad di per- 
sonal. Nos no tin control di 
costa posibel 24/7. Den com- 
binacion cu radar, wardacosta 
y nos propio polis maritimo 
ta haciendo lo maximo si.” 
Considerando 
cu 
entrada 
ilegal ta bira un forma pa 
drenta Aruba mientras cu e 
frontera legalmente ta cera, 
Wever-Croes a sigura cu 
“Comunicacion cu Venezu- 
ela ta bay a traves di minis- 
terio di Relacion Exterior di 
Hulanda, door cu relacion 
exterior ta un asunto di Re- 
ino,” Wever-Croes a indica. 
“Y akinan, nos departamento 
di Relacion Exterior, emba- 
hada, consulado, tin contacto 


cu otro tambe. Kiermen na e 
nivel ey ta bayendo bon.” 
Medionan Venezolano na fi- 
nal di aña 2023 tabata infor- 
ma cu posiblemente frontera 
aereo entre Aruba y Venezu- 
ela lo mester a habri na co- 
mienso di e aña aki, pero e 
NoTAM aki a ser extendi te 
cu 21 di april 2024. 
Dia 22 di januari, Gobierno 
di Aruba a informa mediante 
un comunicado di prensa 
oficial cu “Aruba ta conside- 
rando pa habri e frontera cu 
Venezuela e aña aki,” den e 
comunicado aki ta señala cu 
frontera cu Venezuela ta cera 


for di aña 2019, na momento 
cu Gobierno di Venezuela ta 
esun cu a cera e frontera uni- 
lateralmente. 
Na mei 2023 a habri e fron- 
tera maritimo basa riba pal- 
abracionnan haci entre auto- 
ridadnan di Aruba y autori- 
dadnan di Venezuela. 
E diferente instancianan na 
Aruba for di e momento ey, 
a cuminsa prepara pa habri e 
frontera aereo y ta spera cu 
den prome kwartaal di 2024 
lo por duna un indicacion 
di ki dia e frontera aereo lo 
habri. 
“E reunionnan ta tumando 


luga caba, pa por sigura un 
reapertura sigur y na un 
forma responsabel. Mientras 
tanto e ciere di frontera lo 
ser prolonga cu tres luna mas 
entrante 23 di januari 2024, 
pa por finalisa e prepara- 
cionnan,” a finalisa. 
Mientras tanto, Venezolano- 
nan cu ta biba na Aruba ta 
den expectativa, wardando 
un fecha, pa entre otro, nan 
por bay biaha y wak nan 
famia ya cu e biahe for di otro 
paisnan como por ehemplo, 
Republica Dominicana, Pan- 
ama of Colombia, ta implica 
un gasto mas grandi. 

Pueblo di Aruba a sali pa celebra Dia di Betico 


Ayera Aruba a celebra Dia 
di Betico conmemorando 
e fecha natal di libertador 
Gilberto Francois “Beti- 
co” Croes. Un dia yen di 
diferente actividad rond 
di Aruba y pueblo di Aru- 
ba a sali pa disfruta y cel- 
ebra e dia special aki. 


Manera ta custumber e cel- 
ebracionnan oficial ta cum- 
insa dia 24 di januari anochi 
cu e manifestacion cultural 
ariba Plaza Betico Croes na 
unda publico por disfruta di 
un anochi yen di diferente 
presentacion cultural y tambe 
diferente tent cu tin cumin- 
danan crioyo, artesano, arte y 
mas. 


Dia di Betico ta cuminsa cu 
e ceremonia protocolar cu ta 
tuma luga di 25 di januari, 
diahuebs mainta, ariba Plaza 
Betico Croes organisa pa 
Comision Celebracion Dian- 
an Nacional (CCDN) hunto 
cu Gobierno di Aruba. 


Na e ocasion aki Prome Min- 
ister Evelyn Wever-Croes a 
duna su discurso na unda el 
a conta un poco di e historia 
di difunto Betico Croes. El a 
enfatisa su trayectorio como 
politico cual tabata uno im- 
presionante. 


“E stimacion cu el a demostra 
pa su isla natal tabata asina 
grandi y esaki tabata visibel 
a traves di e lucha tenaz cu 
el hiba pa logra e deseo di e 
pueblo Arubano, esta un Aru- 
ba autonomo den Reino Hu- 
landes. Betico a transforma 
su stimacion y felicidad pa su 
pueblo mediante su propio 
yiunan bisando cu e felicidad 
cu mi ta desea pa mi propio 
yiunan ta e felicidad cu mi ta 
desea pa henter e pueblo di 
Aruba,” el a remarca. 


El a recorda cu e lucha cu 
Betico Croes a hiba pa saca 
Aruba for di e constelacion 
Antiano, no a bay asina facil 
y no a bay sin sacrificio. Sac- 
rificio cu a inclui manifesta- 
cion- y protestanan, su en- 
carcelamento inhusto, tambe 
durante e Referendum Con- 
sultativo y e accionnan di Au- 
gustus scur na 1977. 


“Pero tabata danki na e ac- 
cionnan aki cu porfin Hu- 
landa a dicidi na 1981 di duna 
atencion na e lucha di nos 
pueblo reconociendo e dere- 
cho di autodeterminacion. Y 
con e lucha pa nos libertad a 
culmina durante e Conferen- 
cia di Mesa Rondo na maart 
1983 na Hulanda, caminda 
Aruba bao liderazgo di Betico 


Croes a logra su Status Apar- 
te, esta un pais autonomo den 
Reino Hulandes cu su pro- 
pio Gobierno, propio Parla- 
mento, propio Gobernador, 
propio moneda y propio in- 
strumentonan 
economico 
pa desaroya nos pais exitosa- 
mente,” Prome Minister a 
resalta. 


Desde mainta tambe ciudad- 
nan por a bishita diferente 
luga rond di e isla na unda 
tabatin actividadnan pa cel- 
ebra Dia di Betico. Un di e 
actividadnan hopi popular cu 
ta wordo hopi bishita ta na 
Museo Archeologico Nacio- 
nal Aruba (ANA). 


Margarita Wever, hefe di De- 
partamento di Educacion y 
Presentacion di Museo Ar- 
cheologico Nacional Aruba 
a splica cu specialmente pa 
Dia di Betico e museo tabata 
habri for di 10or di mainta pa 
2or di atardi. 


Pa celebra e dia aki tabatin 
diferente actividadnan leuk 
pa full famia y tabatin expe- 
riencianan 
completamente 
nobo tambe. 


El a sigui splica cu e artista 
Sharelly Emanuelson a habri 
un exposicion temporario 
nobo y a haci presentacion 
interactivo cu esnan presenta 
cu a logra registra pa participa 
den su presentacion. 


Wever a sigui conta cu e ar- 
tista local Natusha Croes a 
crea dos produccion audio- 
visual. Uno ta titula “Lama 
ta Caminda” cual ta conta e 
lasonan estrecho entre tera 


firme y bario di Rancho cu ta 
e bario di piscadonan. E otro 
produccion ta titula “Awa ta 
Bida” y publico presente por 
a registra tambe pa e opor- 
tunidad di presencia e pro- 
duccion aki den persona. 


Durante e actividad tabatin 
presentacion di cuater mini 
documentario cu a ser traha 
specialmente pa e proyecto 
“Manteniendo herencia na 
Bida” cu ta conta e historia di 
Aruba di cada epoca. 


Otro actividad hopi gusta y 
bishita ta na Archivo Nacio- 
nal Aruba (ANA). Aki Natalia 
Rodriguez, 
documentalista 
na ANA, a splica cu en con- 
exion cu Dia di Betico ANA 
a habri su sala di exposicion 
cu ta yama “Diaspora Aru- 
biano” cu a wordo inaugura 
18 di maart 2023 y como ta 
custumber cada 18 di maart 
ta bolbe cambi’e. 


El a indica cu aworaki nan tin 
e tema aki, “Diaspora Aru- 
bano” andando cu ta un tiki 
mescla di e diferente cul- 
turanan di Aruba y tambe tin 
un poco di sclavitud. Mas cu 
claro ANA a agrega un pida 
acerca di Betico Croes unda 
ta conta di su historia hunto 
cu un variedad di potret. 


Rodriguez a remarca cu e 
meta di actividad di Dia di 
Betico tabata pa ofrece un 
tour cu informacion. El agre- 
ga tambe cu si tin hende in- 
teresa den tour di e expo of 
den e parti di Betico Croes, 
scol of grupo di persona, por 
traha un afspraak pa ricibi un 
tour. 

Aruba den necesidad urgente de capital & experticio internacional 


Den nos columnanan di innovacion 
nos ta ilustra tur e posibilidadnan 
briyante cu lo por brinda Aruba. Mi 
persona ta envisiona un “Innovation 
New Deal” unda riba nivel epico lo 
inverti den Aruba cu tur e tecnologia 
cu a menciona den pasado y mas ainda. 


Esaki no ta un ilusion di mi banda: E 
tecnologia t’ey, fondonan internacional 
di capital inmenso t’ey, e disponibilidad 
pa inverti di Aruba siguramente tambe 
t’ey segun fuentenan personal papiando 
cu companianan internacional. 


Pero ora nos tende nos lidernan politico 
bisa declaracionnan manera, “tin suficiente 
excess liquidity na Aruba”, “sector priva 
local por brinda e solucion riba nan so” 
of “Aruba por trek aan fondo di EU den 
manera simpel”, Tin varios motibonan 
pa mustra cu esaki no ta e caso. 


No solamente pa revitalisa economia di 
Aruba y crea pilarnan nobo innovativo 
pero redenen hopi mas cardinal mester. 
Gobierno di Aruba mester haci su best 
den manera extremo pa trek aan capital 
externo, prome cu situacionnan grave surgi. 


Excess Liquidity di Banconan Priva na 
Aruba den “Freefall”. 


Banconan priva na Aruba no tin hopi excess 
liquidity mas pa cu analisis di Banco Central 
di Aruba. Tin solamente 600 miyon florin 
den “excess liquidity”. Pero mas espantoso 
ta cu e tendencia ta den un vrijeval literal. 


Awo riba un nivel mas macro-economico 
pero sumamente serio nos ta wak cu reserva 
total monetario ta bou presion. 


Esaki ta e ilustracion mas fuerte posibel 
cu fuentenan internacional di capital no 
ta solamente un luho mas, pero ta birando 
un tema mas y mas urgente. 


Fondonan di EU ta rekeri hopi experticio 
cual simplemente no t’ey awo. 


Di un banda Aruba tin rason di bisa cu 
tin fuentenan grandi Europeo disponibel. 
Den e siguiente añanan Union Europeo 
ta plania di mobilisa mas cu 300 Biyon 
euro den fondonan! 


Locual ta pa transicion di Energia sostenibel 
so tin un pot oficial di 200 miyon euro 
pa islanan Aruba, Corsou y Sint Maarten 
disponibel. E problema ta cu condicion 
cu Union Europeo ta pone pa haya acceso 
na e fondonan aki ta hopi halto. 


Pa cu e fondo di Energia, pueblo y Gobierno 
por bishita e website oficial di Rijksover- 
heid su Groeifonds Nationaal: 
https://www.nationaalgroeifonds.nl/english/ 
primary-conditions-and-criteria 


E ta obvio cu Aruba te rekeri partnernan 
den forma di companianan internacional 
capaz pa entrega y ehecuta proyectonan cu 
e fondo Europeonan aki ta rekeri. Pero e 
fondonan opzich ta disponibel si y esaki 
por bira un catalyst hopi importante pa 
trek aan fondonan grandi internacional. 


Private-Private Partnerships: com- 
pania local y internacional 
Un parti grandi di e solucion ta pa trek 
aan companianan internacional cu tin ex- 
perticio y experiencia pa ehecuta e vision 
di “Innovation New Deal” cu mi perso- 
na tin. E companianan aki lo partner cu 
companianan local. Den samenwerking 
cu Universidad di Aruba y tur e talento cu 
Aruba tin internacionalmente, por train 
tanto PhDs na e samenwerkingen aki den 
sector priva di compania nacional y inter- 
nacional na Aruba. En fin lo por te hasta 
crea “Intellectual Property” y patentnan 
traha na Aruba via e roadmap di “Hellenic 
Development Bank na Greecia”. 


Likides gigantesco internacional por 
bin Aruba: Private Equity + EU + 
Fondo di Pensioen 
Pa ilustra con grandi e ocean di capital 
internacional ta, nos por na prome lugar 
mira cu Aruba su economia total tin un 
tamaño di $3.3 biyon US Dollar mas o 
menos. Riba e nivel di mas halto tin mas 
cu 6 TRIYON US Dollar den capital riba 
mercadonan internacional wardando pa 
wordo mobilisa. 


Di esaki tin letterlijk $2.6 TRIYON US 
Dollar den fondonan di Private Equity 
internacional. Hopi importante pa men- 
ciona di e pot aki di capital cu nan a wordo 
aloca caba na fondonan di Private Equity y 
MESTER wordo mobilisa dentro di 3 aña. 
E siguiente lista publico ta di e fondonan 
priva internacional di Private Equity cu 
tin mas liquidez. 


Dus tin un motivacion inmenso pa fondonan 
internacional inverti placa den proyectonan 
cu por brinda “Return-on-Investment”. 
Aruba pa hopi razon ta un luga perfecto 
pa inversionnan grandi structural inno- 
vativo. Debi cu nos ta parti di Hulanda y 
Union Europeo, zowel politicamente y 
locual ta pa fondonan di “Grant Match- 
ing di EU”, unda pa cada Dollar priva cu 
wordo inverti fondonan di EU lo match 
esaki. Ademas nos posicion strategico serka 
di Latino America y nos lazonan fuerte cu 
Estados Unidos. 


Un ehempel grandi strategico ta e tema di 
“Strategic Onshoring”, unda supply chain 
di tecnologia sofistica manera chips di com- 
puter, Quantum Computing, panelnan 
Solar, Batterianan di Generacion nobo. 
Tur mester wordo produci y distribui den 
regionnan “vriendelijk” cu EU y USA. E 
tendencia di “Strategic Onshoring” ta let- 
terlijk un prioridad inmenso pa Gobierno 


nacional di Estados Unidos cu biyones 
den fondo su tras pa ehecuta esaki. 


Den un publicacion oficial nos por wak 
cu tin fondonan di $280 BIYON US Dol- 
lar disponibel pa ehecuta e tendencia di 
seguridad nacional aki: 
https://www.commerce.gov/news/press- 
releases/2023/09/biden-harris-administra- 
tion-announces-chips-america-funding- 
opportunity 


Gobierno cu photoshoots bunita pero 
0.0 progreso structural di innovacion 
y inversion internacional 
Nos tin un HefMin nobo na USA, pero te 
cu mi sa mi no a wak ningun bedrijf grandi 
Americano den e areanan di Innovacion 
di tur mi publicacionnan anterior of den 
e areanan strategico di “Science & CHIPS 
ACT” estableci nan mes na Aruba. Nos 
ta wak si hopi fanfaria cu potretnan di 
meetings y francamente trade missions di 
un nivel “zielig” den mi opinion humilde. 


Nos ta wak MinPres cu a reuni cu VNO 
su representante, pero no ta papia ningun 
momento over con pa trece e fondonan 
di EU aki Aruba y tur loke mester wordo 
haci pa sikiera bin den aanmerking pa cu 
esakinan. 


En fin nos ta wak un MinEZ bibando den 
un mundo di fantasia cu sector priva di 
Aruba por handle tur cos riba su mes sin 
nodo di fondo of experticio internacional. 


Ban cuminsa haci uso di Ambassade 
Netwerk di Hulanda pa trece compani- 
anan strategico Aruba, Presentacionnan 
Oficial na nivel adecua cu ta “Pitch” tur 
e oportunidadnan inmenso cu Aruba por 
ofrece y finalmente un Roadshow na tur 
fondonan grandi internacional di Private 
Equity, Sovereign Wealth Funds, Pensioen 
Fondsen pa trece e capital aki Aruba. 


Pa asina inverti y revitalisa nos econo- 
mia prome cu consecuencianan mas grave 
tuma luga. 

Caminda di Tanki Flip den hopi mal estado pa basta tempo caba 


Aruba ta yenando di bu- 
raco tur caminda, vooral 
awa ta yobe pero tin algun 
di nan, manera esun di e 
potret cu tin basta tempo 
caba sin cu habitantenan 
di Tanki Flip por mira ki 
dia e caminda aki lo por 
ser drecha. 


Riba e potret ta ilustra un di 
e entradanan di Tanki Flip, 
unda un busto di Betico por 
ser aprecia dilanti dje, un 
pida di caminda yen di bu- 
raconan unda tur dia chauf- 
feurnan mester tin un lucha 
pa por pasa cu nan auto den 
parti aki, e ta yena cu awa 
ora ta yobe y ta bira pio y 
ademas e buraconan cu tin 
basta tempo caba ta dorna e 
luga cu autonan te hasta tin 


cu bira un auto di off road pa 
por atravesa e pida aki. 


Un yamada ta ser haci na au- 
toridadnan concerni pa cum- 
insa tuma accion riba varios 
caminda cu pa basta tempo 
ta den un situacion deplora- 
bel manera esaki na Tanki 
Flip, sinembargo, ciudada- 
nonan tambe por meld y/of 
haci denuncia pa loke ta trata 
camindanan na mal estado 
unda por subi riba e website 
www.dow.aw eynan tin un 
formulario cu ciudadano por 
yena y indica unda tin mas 
problema di asfalt, di camin- 
danan entre otro. 


Na momento cu DOW ta 
ricibi esaki, nan ta haci un 
evaluacion pa pon’e den un 


score y na cierto momento 
tur denuncia of keho ta wor- 
do poni hunto pa na base di 
esey tuma e decision di cua 
di nan tin mas prioridad cu 
otro. 


Awe ta celebra Dia di Aduana 


Riba dia 26 di januari, Aruba ta celebra Dia 
di Aduana, un dia unda ta tuma un mo- 
mento pa reflexiona riba e rol importante 
di e departamento aki pa comunidad di 
Aruba, ya cu ta percura seguridad di nos 
fronteranan. 


E trabao di Aduana ta uno complica y dificil, 
ya cu ta necesario pa tin hopi conocemento y 
precision. Aduana ta encarga pa controla tur 
producto cu ta sali y drenta Aruba, y ademas, 
ta encarga pa evalua e productonan y calcula e 
tarifa corecto pa importacion, generando en- 
trada pa gobierno di Aruba. Aduana ta respon- 
sable pa protege ciudadanonan di productonan 
importa dañino, y protege nos fronteranan for 
di importacion ilegal, combatiendo comercio 
ilegal y inhusto y asina protegiendo comercio 
internacional. Publico tambe conoce Aduana 
como e organisacion encarga cu colecta di varios 
impuesto y tarifa. 
E aña aki, cuerpo di Aduana di Surinam, Aruba, 
Bonaire y Corsou a reuni na Surinam durante 
Siman Internacional di Aduana, cu ta dura te 
dia 26 di januari, coincidiendo cu Dia Inter- 
nacional di Aduana. Esaki ta e prome biaha cu 
Surinam ta organisa Siman di Aduana. Tabata 
spera aproximadamente nobenta invitado for 
di e islanan pa e celebracion e siman aki, cu a 
cuminsa cu un ‘Meet and Greet’, y a inclui un 
tour door di centro di ciudad y un anochi cul- 


tural. Diahuebs tabatin un dia di deporte, y pa 
awe diabierna ta organisa un parada ceremonial 
y anochi di gala. Cuerpo di Aduana di Surinam 
e aña aki ta celebrando su di 160 aniversario. 


Bon Dia Aruba ta manda palabra di pabien pa 
henter cuerpo di Aduana riba e fecha special aki! 


Riba potret por observa celebracion di 
Dia di Aduana 2023. 

Lotto ta introduci un miembro nobo di Instacash “Tic Tac Cash”! 


Diabierna 26 di januari, 
Lotto, e loteria di Aruba, 
ta contento di por anun- 
cia un integrante nobo 
“Tic Tac Cash” den e 
famia di Instacash cu lo 
duna bo e oportunidad 
pa gana placa cash al in- 
stante! 


Abo ta cla pa gana placa in- 
stantaneamente y no mester 
warda pa sorteo? Desde di- 
aluna awo, 29 di januari Lot- 
to lo trece un adicion mas 
na e famia di Instacash cu ta 
yama Tic Tac Cash. 


E wega di Tic Tac Cash ta 
costa solamente 2 florin 
cu lo tin diferente premio 
cash y bo por gana te cu Afl. 
2.000,-! 


Con pa hunga? 
Bishita bo rebendedo di 
Lotto preferi y pidi pa bo Tic 
Tac Cash di Instacash desde 


dialuna awo. Ora bo cum- 
pra e wega di Tic Tac Cash, 
bo ta ricibi un ticket for di 
bo rebendedo preferi. Riba 


e ticket bo ta wak diferente 
hoki cu simbolo den dje. 
Combina e 3 simbolo gana- 
do den cualkier liña vertical, 


horizontal of diagonal. 


Instacash ta dunabo e opor- 
tunidad pa hunga bo wega- 


nan preferi manera 5X The 
Cash, 10X The Cash, 20X 
The Cash, Bingo, Mon- 
ey Tree, Match for Cash, 
Gold Mine, Hot Numbers, 
e famia di Instant Jackpot 
y awo Tic Tac Cash cu ta 
dunabo e chens pa gana 
placa al instante! 


Lotto, E Loteria di Aruba tin 
diferente wega, Catochi, Big 
4, 1-OFF, Zodiac, Wega di 
Number di Korsou di Lot- 
to, Lucky 3, Multi-X, Lotto 
di Dia, Lotto 5, Mini Mega 
y cu su Mega Plus y e dife- 
rente weganan di Raspa y 
Gana y Instacash. Cumpran- 
do Lotto bo ta contribui na 
deporte riba nos isla. E meta 
ta pa organisa loteria, cambia 
bida di su hungadonan y na 
mes momento inverti den 
deporte local pa medio di 
donacionnan na e comision 
di subsidio. 


Hulanda: 
“Insuficiente evidencia” pa conecta vacuna contra Covid-19 cu Covid Largo 


(NLTimes)—Lareb no por 
a haya suficiente eviden- 
cia pa conecta vacunanan 
contra Covid-19 cu caso- 
nan di Covid Largo, segun 
e centro di efectonan a 
bisa diaranson. E centro a 
subraya cu mester mas in- 
vestigacion riba esaki. 


E centro a ricibi mas cu 2,200 
reportahe for di hende cu 
sintoma cu a cuminsa dentro 
di 28 dia despues di haya vac- 
una y cu a dura pa mas cu seis 
luna. Lareb a sigui investiga 
78 di e 2,282 reportahe, cual 
a envolvi “un combinacion di 
kehonan tipico” cu ta mustra 
similar na Covid Largo. 


“E combinacion di kehonan 
ta hopi diverso,” manera 
Covid Largo, Lareb a bisa. 
Esakinan ta inclui rosea cor- 
tico, 
cansancio, 
malestar, 
dolor di pecho, palpitacion, 
draaimento di cabes, dolor 
di cabes, dolor di curpa y 
kehonan di joints. “Tambe 


menciona ta niebla cerebral, 
dificultad cu pensamento, un 
reduccion den habilidad pa 
concentra, dificultad pa haya 
palabra, incapacidad pa deal 
cu stimuli y perdida di me- 
moria.” 


Mas cu mita di e 78 casonan 


investiga a ser examina medi- 
camente. 16 a haya diagnosis 
medico, 11 di cual tabata Co- 
vid Largo. “Den casi mita di 
e reportahenan aki, ningun 
investigacion medico a ser 
haci den e posibel casonan 
di kehonan, of esaki no ta 
conoci,” Lareb a bisa. “No ta 


claro di tin otro posibel causa, 
manera un infeccion di coro- 
navirus.” No tur hende a haci 
test pa coronavirus. 


P’esey Lareb a conclui cu e ta- 
batin “insuficiente evidencia” 
pa bisa cu tin un conexion 
entre e sintomanan aki y cu e 


vacunanan contra Covid-19. 
E directiva di evaluacion di 
medicina a yega na e mesun 
conclusion. 


Pero director di Lareb, Ag- 
nes Kant, a subraya na NRC 
cu mester mas investigacion 
riba esaki. E timing di e sin- 
tomanan, entre otro, ta sor- 
prendente, el a bisa. “Nos ta 
mira un patronchi den cual 
un proporcion grandi di e 
kehonan a surgi den e prome 
tres dianan despues di vacu- 
na.” 


Dokter Eline Hofman a en- 
fatisa na De Volkskrant cu 
Lareb a investiga solamente 
3% di mas cu 2,200 reportahe 
cu el a ricibi te cu 16 di au- 
gustus 2023. “Esey ta causa 
cu mester puntra: kico e otro 
97% tin?” E tambe ta pensa 
cu mester mas investigacion 
riba e asunto aki, yamando e 
rapport di Lareb “un piesa di 
e puzzel.” 

Departamento di Impuesto 
di Corsou lo impone 
impuesto di desperdicio 


(CuraçaoChronicle) 
- 
Cuminsando for di october 
1 2023, retroactivamente, 
impuesto di Corsou lo ta 
responsabel pa impone un 
impuesto pa desperdicio. 
Aqualectra lo permanece e 
curpa primario pa ehecuta 
esaki, cu clientenan sigui 
paga un cantidad fijo di 35 
florin pa luna via e recibo 
di awa. 


Segun 
e 
Ministerio 
di 
Finanzas, e ta esencial “pa e 
pagadornan di impuesto ta 
altanto di e cambionan aki y 
compronde e proceduranan 
nobo, 
specialmente 
pa 
loke ta trata excepcionnan 
y 
coleccion,” 
vocero 
di 
Ministerio di Finanzas a 
enfatisa. 


Den linea cu e mehoracionnan 
aki, 
e 
autoridad 
di 
impuesto 
lo 
implementa 
proceduranan 
nobo. 
Anualmente, Aqualectra lo 
ricibi un lista actualisa di e 
recipientenan di asistencia 
social for di impuesto pa 


procesa e excepcionnan di 
e proximo aña calendario. 
Esaki tambe ta aplica na 
individuo cu solamente un 
pension di edad bieu (AOV). 
Adicionalmente, e impuesto 
a 
suspende 
e 
coleccion 
di debe di e impuesto aki 
pa 
individuonan 
cu 
un 
ingreso igual of menos cu e 
minimum loon pa e añanan 
di 2018 pa 2021. 


E pagadornan di impuesto cu 
kier cualifica pa un excepcion 
di esaki por entrega nan 
aplicacion 
solamente 
na 
impuesto. 
E 
formulario 
rekeri pa esaki, por ser haya 
riba e website di e autoridad 
mes. Den casonan unda e 
impuesto no ser paga na 
tempo, Aqualectra lo transferi 
e cantidad pendiente di e 
coleccion na impuesto. 


Gastonan adicional por aplica 
pa e proceso aki. Impuesto 
tambe 
tin 
e 
autoridad 
di impone un coleccion 
obligatorio 
pa 
impuesto 
pendiente. 


Corsou y Surinam ta crea 
partnership pa desaroyo 
economico 


(CuraçaoChronicle) 
- 
Curaçao 
y 
Surinam 
a 
embarca 
riba 
un 
partnership colaborativo 
den direccion di desaroyo 
economico. 


Riba 
diamars, 
Minister 
Ruisandro Cijntje for di 
Ministerio 
di 
Desaroyo 
Economico (MEO) a uni 
forsa cu e minister di exterior 
di Surinam Albert Ramdin 
(BVD), den firma un Letter 
of Intent (LOI) fundamental. 
E gobierno a comunica e 
desaroyo 
significante 
aki 
oficialmente. 


E documento firma aki ta 
un simbolo di compromiso 
reciproco 
for 
di 
ambos 
Corsou y Surinam, unda nan 
ta directamente compromete 
pa traha man den man 
pa 
desaroyo 
economico. 
Ademas, e LOI aki ta sirbi 
como un compromiso pa 
mas inversion, exportacion 
aumenta y esfuersonan di 
colaboracion den sectornan 
crucial 
manera 
turismo, 
siguridad di cuminda, sector 
regional y partnershipnan 
bilateral 
segun 
loke 
e 
declaracionnan oficial di e 
gobierno a informa. 


Parlamentario Steven Croes: 
Educacion ta permanece un prioridad 
abao pa Gabinete Pisas II 


(CuraçaoChronicle) 
- 
Miembro di Parlamento 
pa partido den oposicion 
PAR, 
Steven 
Croes 
a 
resalta 
un 
falta 
di 
enfasis preocupante riba 
educacion y hubentud den 
e presupuesto proponi pa 
e gabinete Pisas II pa aña 
2024. 


Durante 
e 
discusion 
parlamentario diamars, Croes 
a dirigi preguntanan señala 
na Sithree van Heydoorn, 
e Minister di Educacion, 
Ciencia, Cultura y Deporte 
(OWCS), 
expresando 
reservacion serio tocante e 
alocacion 
di 
presupuesto 
pa e sector di educacion. 
Croes, 
presentando 
su 
caso 
cu 
evidencia 
basa 
riba 
estadistica, 
a 
pone 
atencion riba un reduccion 
significante riba e ‘capital 
service’ su presupuesto pa 
e ministerio di OWCS. E 
aña aki, e gobierno a dividi 
na mita e fondo disponibel 
bahando esaki di 16 miyon te 
na solamente 8 miyon florin. 


Apesar 
di 
e 
documento 
“Improvement of Education” 
cu ta delinea e compromiso 


di aloca 40 miyon florin anual 
pa e proximo 5 aña, cortenan 
severo rond di varios proyecto 
y posicion ta anticipa di tin 
consecuencianan 
amplio 
pa e sector di educacion 
y e hubentud di Corsou. 
Iniciativanan critico, manera 
digitalisacion urgente y e 
provision di dispositivo di 
studiante, no ta posibel mas. 


Croes 
a 
sigui 
cu 
un 
interogacion na e Minister 
tocante decision cu ta impacta 
muchanan 
directamente; 
Dicon a corta fondo for di 
e programa di cuminda di 


scolnan mientras cu hopi 
mucha ta depende di esaki? 
E sector di deporte, esencial 
den e desaroyo di hubentud, 
a mira un reduccion di mita 
miyon florin den e subsidio 
di FDDK (federacion di 
deporte). Croes a cuestiona e 
racional tras e recorte aki. 


Apesar di e gobierno su 
siguransanan di maneha e 
pais cu recurso minimo, e 
accion ta contradeci esaki. 
Croes a cuestiona e necesidad 
di aloca 100,000 florin pa 
‘gasto di conseho’ pa e Teatro 
Nacional. Adicionalmente, el 
a puntra tocante e gastonan 
cu a haci pa e show di klapchi 
y fiestanan di fin di aña na 
Plasa Brion, conhuntamente 
cu e compra di Campo 
Alegre. 


E presupuesto a revela un 
aumento 
drastico 
den 
e 
post di minister di OWCS, 
aumentando di 170,000 pa 
900,000 florin, designa pa un 
grupo chikito di consehero. 
Croes a expresa e shock, 
sigurando cu “e ta obvio cu 
e gobierno aki, mas enfoca 
riba apariencia, no ta duna 
educacion prioridad.” 

Alcalde di Amsterdam: 
Benta y uso di cocaina no mester ta un ofensa criminal mas 


(NLTimes)—E benta y uso 
di cocaina y otro droga 
no mester ta un ofensa 
castigabel 
mas, 
segun 
Alcalde 
di 
Amsterdam 
Femke 
Halsema 
den 
un 
entrevista 
den 
e 
Financieele Dagblad (FD). 
Segun e alcalde, e lucha 
contra droga ta “perverso 
y no ta productivo.” E 
kier pa mercadonan di 
droga ser regula pa socava 
e model di entrada di 
“criminalnan deshonesto.” 
El a conta FD. 


Halsema no kier aboga pa e 
“legalisacion impulsivo” di 
cocaina, pero pa regulacion 
di e droga, su vocero a bisa. 
Esaki lo stroba e motibo pa 
criminalnan tuma parti den 
traficacion di droga. E vocero 
a nota cu esaki ta sosodiendo 
caba den e proyecto piloto 
Hulandes 
pa 
cultiva 
cannabis, unda cannabis ta 
ser suministra legalmente na 
coffeeshopnan. 


Esaki no ta e prome biaha 
cu Halsema a boga pa un 


acercamento 
nobo 
na 
e 
politica di droga. Por ehempel, 
durante un conferencia riba 
crimen organisa na october 
2022, el a bisa cu “e guera 
riba droga no ta trahando.” 
Tambe el a expresa e speransa 
cu paisnan lo considera uzo 
di droga di manera diferente 
y cu un “strategia alternativa” 
mester ser formula. 


Na comienso di luna, e 


alcalde a adverti den un piesa 
di opinion den The Guardian 
cu Hulanda ta den riesgo di 
bira un narco-estado. “Nos 
ta orguyoso di nos politica 
di droga pa salud, pero e 
aumento den droga ilegal 
global ta nifica cu mester 
solucion 
internacional,” 
Halsema a skirbi. Tambe 
el 
a 
conta 
miembronan 
di conseho recien cu e ta 
anticipa cu crimen relata 


na droga lo aumenta den e 
proximo decada. 


Den e entrevista di FD publica 
ayera, el a bisa cu tin un 
mercado pa droga stimulante, 
y cu centenares di aña di 
demotivacion y intentonan pa 
caba cu uzo di droganan asina 
a logra “hopi tiki.” Halsema 
a bisa,” aproximadamente 
80% di nos capacidad di 
polis ta ser aloca den crimen 


di droga. Na Hulanda y 
Belgica, prijsnan di caya pa 
cocaina a keda exactamente 
mescos pa varios aña. Pues 
bo por conclui cu e cantidad 
di esfuerso no tabatin efecto 
riba e mercado.” 


Lo ta miho pa kita e modelo 
di entrada di criminalnan 
en bes di continua cu un 
acercamento inutil pa reduci 
traficacion y uzo di droga. 
“Mi ta parti di un grupo 
creciente di scientifico- y 
adminsitradonan cu ta bisa 
cu e guera internacional 
riba droga tin efectonan 
perverso di cual nos ta sufri 
mas compara cu di droganan 
mes.” 


Awe, 
e 
conferencia 
internacional Dealing with 
Drugs lo tuma luga na Beurs 
van Berlage na Amsterdam. 
E conferencia lo examina 
crimen di droga y con e 
mercado por ser regula. 
Halsema lo duna un adres, 
y lo ta un di e varios alcalde 
y expertonan for di otro pais 
presente. 

Miles di persona a sali protesta contra Javier Milei na Argentina 


(DW) – Pa e sindicatonan 
Argentino, e jornada di pro- 
testa di diaranson ultimo ta- 
bata un exito, centenares di 
miles di persona na henter e 
pais a sali protesta contra e 
plannan di e presidente Ja- 
vier Milei. 


E welga general convoca pa 
Confederacion General di Tra- 
bao (CGT), partidonan polit- 
ico, organisacionnan social y di 
derechonan humano a cuminsa 
sali na cayanan diaranson 24 di 
januari den oranan di merdia cu 
impulso di sindicalismo Argen- 
tino sin incidentenan registra. 
E promesanan di e liderazgo di 
CGT di “sigui e lucha” contra 
reformanan proponi pa Ehecu- 
tivo di Milei a bay riba e discur- 
so di e acto celebra na Plaza del 
Congreso. 
E central sindical mas grandi di 
e pais, di inspiracion Peronista, 
a convoca casi 700.000 persona, 
segun nan cifranan, Polis di 
Buenos Aires a registra 130.000 
y 40.000 segun e Ministerio di 
Siguridad, den e prome welga 
general cu Argentina a biba for 
di 2019, ora tabata e Gobierno 
Mauricio Macri (2015-2019). 


Sindicatonan 
ta 
permanece 
como un factor politico poder- 
oso na Argentina, aunke nan no 
por a yega di mobilisa full e pais. 
Tambe gobierno por afirma cu 
tabata un exito parcial. No tur 
e pais a sali manifesta. No ob- 
stante, lo ta exagera di papia di 
un fracaso di e welga, manera e 
minister di Siguridad, Patricia 
Bullrich a haci. 
E protesta a enfoca riba e re- 
cortenan, plannan di privatisa- 
cion y e proposito di desregula- 
cion cu a pone den e “Ley Om- 
nibus”, cu ta obheto di negocia- 
cion na Congreso. 
“Awe sindicatonan ta repre- 


sentando un mayoria social hopi 
mas amplio y nan protesta ta 
absolutamente hustifica, paso- 
bra gobierno ta pushando e pais 
na un crisis economico y social 
severo,” economista Ricardo Ar- 
onskind di Universidad Nacio- 
nal General Sarmiento a bisa. 
Agustín Etchebarne, di fun- 
dacion Libertad y Progreso, ta 
compara cu “presidente Milei 
ta enfrentando un reforma hopi 
profundo cu ta inclui varios de- 
safio,” e ta plantia cu Decreto di 
Necesidad y Urgencia (DNU) 
y Ley Omnibus lo por aumenta 
e libertadnan economico di Ar- 
gentina, pero esey ta e comienso 


Hendenan muhe Hondureño 
a conmemora nan dia 
exigiendo husticia y fin di 
violencia machista 


(EFE) – Centenares di hen- 
de muhe diahuebs ultimo 
a conmemora nan Dia di 
Hende Muhe Hondureño cu 
mobilisacionnan pa reclama 
husticia y fin di violencia 
machista na Honduras, na 
unda 380 di nan a muri na 
aña 2023, asina como tambe 
nan ta rechasa e impunidad 
den e casonan. 


Color biña den banderanan 
y T-shirtnan tabata presente 
den jornada na Tegucigalpa, na 
unda organisacionnan feminista 
manera Asociacion Calidad di 
Bida, Plataforma 25 di novem- 
ber y Centro di Derechonan di 
Hende Muhe (CDM) a par- 
ticipa. 
E solicitud principal di e mani- 
festantenan den nan dia tabata 
“husticia” pa e casonan di femi- 
nicidio na Honduras, caminda 
380 muhe a muri na 2023 y 16 
di nan a muri den e prome di- 
escinco dia di e aña aki. 
“E denuncianan pa violencia do- 
mestico na henter e pais ta per- 
sisti, pero solamente Tegucigal- 
pa, San Pedro Sula y La Ceiba ta 
conta cu husgadonan specialisa 
contra violencia domestico, loke 
ta evidencia e discriminacion 
instritucional y e falta di acceso 
na husticia pa hende muhe,” e 
grupo di muhenan a denuncia 
durante un protesta na Corte 
Supremo di Husticia. 
Nan tambe a pidi e aprobacion 
“urgente” di e Ley Casnan di 
Refugio, presenta na 2018, pa 
victimanan di violencia machis- 
ta na Honduras. 
“Nos no kier flornan, nos kier 
husticia pa hende muhe,” “Hal- 
to na feminicidio,” “Mi no kier 
bira un cifra,” tabata algun di 
e frasenan di e borchinan cu e 
manifestantenan a mustra. 
Otro grupo di hende muhe a 
mobilisa na e parti di edificio 


di Parlamento Hondureño, na 
centro di Tegucigalpa, pa rec- 
lama “medidanan urgente” pa 
elimina tur tipo di violencia 
contra nan. 
“Hende muhe ta merece biba 
sin e miedo cu nos lo por muri, 
cu nos por bira victima di vio- 
lacion, cu por eherce violencia 
politico contra nos, pa nos por 
sinti sigur na nos casnan y cana 
trankilo na luganan publico,” 
Plataforma 25 di November, cu 
ta componi pa mas di binti or- 
ganisacion feminista a señala. 
Accesonan na Parlamento a ser 
cera pa dozijn di polis debi na 
e ceremonia di instalacion di e 
di tres periodo di sesion di leg- 
islatura 2022-2026, na e cual e 
presidente Hondureño Xiomara 
Castro a asisti. 
E muhenan aki a destaca cu 
despues di 69 aña di un di nan 
conkista mas importante den 
e bida politico di e pais: cu a 
reconoce e derecho di vota den 
eleccion general, “nan ta keda 
resisti.” 
Ademas, nan a lamenta cu nan 
“ta sigui bira victima di un pa- 
tronchi di poder, capitalista, 
patriarcal y colonialista” di un 
sistema cu ta “explota, tortura, 
viola, mata, ignora y ta sigui 
dicidi riba e curpanan y bida di 
hendenan muhe.” 


so: “Mester soluciona e prob- 
lema grave di pasivos na Banco 
Central pa por stabilis’e baha in- 
flacion y libera e tipo di cambio, 
of dolarisa.” 
Despues di e medicion di for- 
sanan na henter e pais, awor 
e politiconan tin e palabra. Pa 
ambos banda tin hopi cos ta den 
wega, loke por papia na fabor 
di un entendimento. Despues, 
ta hopi por keda den man di e 


forsanan den cual Milei ta kere 
cu wowonan cera: e forsanan di 
mercado. 
Milei a anuncia caba na su com- 
patriotanan un aña hopi duro, 
welga general a laga e evidencia 
cu si no ta mira luz na final di 
e tunnel lo mas pronto posibel, 
mas personanan e cual sindica- 
tonan ta organisa lo por sali riba 
caya. 

Republica Dominicana ta reforsa e frontera despues di 
enfrentamentonan na e banda Haitiano 


(DiarioLibre) - E vigilancia 
na e frontera di Dajabon ta 
keda reforsa pa e Cuerpo 
Especializado de Seguridad 
Terrestre (CESFRONT) y e 
Ejercito de Republica Do- 
minicana dilanti e protesta 
general na Haiti, cu tuma 
luga dos dia y cu a blokia 
diferente caya den e comuni- 
dad di Juana Mendez. 


A pesar di e crisis sociopolitico 


cu ta sacudi Haiti y e violencia 
cu ta protagonisa pa e bandanan 
criminal di e nacion, e fron- 
tera di e banda Dominicano ta 
calmo, confia den e seguridad cu 
e soldaatnan di e Cuerpo Espe- 
cializado en Seguridad Fronter- 
isa (CESFRONT) y e ehercito 
ta ofrece. Tambe e hendenan ta 
atento na cualkier eventualidad 
cu ta pone den peliger nan inte- 
gridad fisico. 


E seguridad Haitiano na e entra- 
da y salida di e Aduana Haitiano 
na Juana Mendez a wordo refor- 
sa tambe pa militarnan di e polis 
cu fusilnan automatico. Tambe 
nan ta wordo compaña pa e 
Unidad antimotines UMUS, 
cu ta encarga cu e seguridad es- 
tricto pa core cu cualkier intento 
di rebeldia di e golpistanan cu a 
purba tuma e Aduana. 


Venezuela: Sociedad di Infectologia Venezolano ta suplica pa retoma 
medidanan pa enfrenta enfermedad respiratorio agudo 


(ElNacional) - E Sociedad 
Venezolana de Infectologia 
a pidi na e Venezolanonan 
pa retoma e medidanan di 
prevencion y vacuna dilanti 
e alerta pa e enfermedad res- 
piratorio agudo cu tin, emiti 
pa e Organisacion Mundial 
di Salud. 


Den un comunicado di prensa, 
e organisacion a señala cu den 
e ultimo trimester di 2023 na e 
pais tabatin un aumento di e bia- 
henan aereo internacional y nan 
a mantene e fronteranan terestre 
activo, sobre todo durante e 
fechanan di fiesta den december. 
Esaki, e organisacion a afirma, a 


promove e intercambio di dife- 
rente agentenen di infeccion, 
specialmente esunan di e virus- 
nan respiratorio. 


E specialistanan a haci un su- 
plica pa sigui cu responsabili- 
dad e plan di vacunacion contra 
SARS-CoV-2, cu ta inclui dos 
dosis plus un refuerso, den liña 
cu e directivanan internacional 
pa reduci e expansion di e en- 
fermedad grave di covid-19. Di 
mesun manera e organisacion 
a indica cu e formulacion reco- 
menda pa e vacuna 2023-2024 ta 
e version monovalente, cu ta di- 
rigi na e subliniahe di Omicron 
XBB.1.5 di e SARS-CoV-2. 


Di mesun manera nan a subraya 
e importancia di permanece na 
cas na momento cu tin sinto- 
manan respiratorio y a resalta e 
uso indispensabel di tapaboca si 
tin hende cu kier sali, special- 
mente na lugarnan cera, ora di 
acudi na e centronan di salud of 
ora di cuida personanan cu tin 
riesgo halto di infeccionnan res- 
piratorio agudo grave. 


Den e comunicado di prensa 
nan a enfatisa e necesidad pa e 
hendenan cumpli cu un bon hi- 
giene di man, garantisa un venti- 
lacion interior adecua y pa man- 
tene nan mes na e medidanan 
publico y social di salud apropia 


pa mitiga e riesgonan pa salud. 


Tambe nan a solicita na e tra- 
hadonan di e sector di salud pa 
sigui e recomendacionnan in- 
ternacional completando nan 
schedule di vacunacion contra 
SARS-CoV-2, cu ta inclui tres 
dosis plus un inyeccion di re- 
fuerso cu e vacuna monovalente 
actualisa 2023-2024, formula 
den base di e subliniahe Omi- 
cron XBB.1.5. 


E Sociedad Venezolana de Infec- 
tologia finalmente a fomenta e 
uso corecto y regular di tapaboca 
na nan luga di trabao pa garan- 
tisa un ambiente sigur. 

SETAR a haci entrega di 
premionan na ganadornan 
di eventonan di SMAC 


Diamars atardi, SETAR a or- 
ganisa un evento special pa 
e ganadornan di eventonan 
di SMAC acompaña pa rep- 
resentantenan di e Directiva 
di SMAC y nan famia. Cada 
ganador, esta Prins y Pancho 
Infantil, Hubenil y Grandi, 
Tumberito Infantil y Hube- 
nil, Calypso y Roadmarch 
Infantil y Hubenil como 
tambe ganadornan di Tumba 
y Reinanan di Carnaval In- 
fantil, Hubenil y Grandi y 
Señora Carnaval, a ricibi un 
premio di SETAR otorga pa 
Hefe di Mercadeo, Roxana 
Semeleer-Ras. 


SETAR pa mas cu 20 aña ta e 
sponsor oficial di Aruba su Car- 
naval y ta contribui grandemente 
na nos Carnaval. E aña aki pa 
Carnaval 70, SETAR su aporte 
sigur ta uno substancial. SETAR 
a aporta, entre otro, na tur grupo 
di Carnaval di Mucha y Carna- 
val di Noord, p’asina garantisa e 
continuidad di paradanan bunita 
y pa hunto nos celebra Carnaval 
70 en grande. 


SETAR como sponsor oficial di 
Aruba su Carnaval ta orguyoso 
di semper por contribui na e fi- 
esta cultural di mas grandi riba 
nos isla. 


Participante, finalista y nos Reina Hubenil 
di Aruba su Carnaval 70 a participa den 
e show carnavalesco na Plaza Betico pa 
Manifestacion Cultural Dia di Betico 2024! 


SMAC a reuni cu gruponan di 
Carnaval den preparacion pa subi ruta 


Organisador di Carna- 
val, SMAC a comparti 
imagennan di e prome 
bishita di presidente di 
SMAC, Darren van Om- 
meren, na e gruponan di 
Carnaval. 
Segun SMAC a informa 
riba su pagina di Facebook, 
durante e bishita a controla 
pa tur cos ta cla y gekeur pa 
asina subi riba e rutanan di 
Aruba. 
Cu esaki, preparacionnan 
ta continua pa sigura cu 
tur parada bay safe y yen di 
ambiente! 


Secuencia di Paradanan di Carnaval 


Recientemente, SMAC a comparti e 
secuencia pa e parada di Mucha Oran- 
jestad y San Nicolas, Lighting Parade 
Oranjestad y San Nicolas, y Paradanan 
Grandi. 


28 di januari, Parada di Mucha Oranjestad y 
4 di Februari, Parada di Mucha San Nicolas 
1. Centro di Bario Noord 
2. Champagne Kids Carnival Group 
3. Don Flip Carnival Group 
4. TOB Kids Carnival Group 
5. Little Groovers Carnival Group 
6. Empire Kids Carnival Group. 


3 di februari, Aruba’s Grand Lighting Parade 
Oranjestad 
1. TOB Carnival Group 
2. Infinity Carnival Group 
3. Royal Carnival Group 
4. Empire Carnival Group 
5. Champagne Carnival Group 
6. Dushi Carnival Group 
7. Los Laga Bai Carnival Group 
8. OPC Carnival Group 
9. Colours Carnival Group 


7 di februari, Parada di Luz San Nicolas 
1. TOB Carnival Group 
2. Infinity Carnival Group 
3. Royal Carnival Group 
4. Champagne Carnival Group 
5. OPC Carnival Group 
6. Colours Carnival Group 
7. Dushi Carnival Group 
8. Empire Carnival Group 
9. Don Flip Carnival Group 


10/11 di februari Parada Grandi Oranjestad 
y San Nicolas 
1. TOB Carnival Group 
2. Infinity Carnival Group 
3. Royal Carnival Group 
4. Dushi Carnival Group 
5. OPC Carnival Group 
6. Colours Carnival Group 
7. Champagne Carnival Group 
8. Unity Carnival Group 
9. Los Laga Bai Carnival Group 
10. Empire Carnival Group 

Accidente pa falta di preferencia banda di Mundo Nobo na Santa Cruz 


Diamars atardi a drenta 
informe di un accidente 
banda di Mundo Nobo na 
Santa Cruz, mesora a di- 
rigi un patruya na e sitio. 


Na yegada di e patruya a bin 
compronde cu aki ta trata di 
un accidente pa falta di pref- 
erencia. 


Grupo di hobennan lo kier 
a bay bringa na Biblioteca 


Diamars mainta a drenta 
informe cu un grupo di 
hoben ta reuniendo po- 
siblemente pa un pelea 
banda di Biblioteca Na- 
cional, mesora a dirigi un 
patruya na e sitio. 


Na yegada di e patruya nan 
a ser informa cu e grupo a 
move bay na un otro sitio. 
Polis a bay busca rond pero 
no a encontra cu nan. 


Polis a bay na Monumenten Fonds 
pa un adicto cu a drenta e cura 
patras 


Diamars 
atardi 
a 
drenta 
informe 
di 
cu na Monument- 
en Fonds lo a laga e 
porta habri y tin un 
adicto ambulante cu 
a drenta patras den 


cura di Monumenten 
Fonds. Mesora a di- 
rigi un patruya na e 
sitio. 


Na yegada di e patruya 
a bin nota cu enberdad 


e porta patras ta habri 
pero a rondia den full 
e cura y no a topa ni cu 
adicto ni cu ni un per- 
sona. 


Specialista di trafico mester a 
resolve accidente cu declaracion 
contradictorio 


Diamars anochi a 
drenta informe di 
un accidente unda 
e personanan invo- 
lucra tabata dunan- 
do 
declaracionnan 


contradictorio na e 
pomstation na Santa 
Cruz. Mesora a di- 
rigi e specialista di 
trafico na e sitio. 


Na yegada di e special- 
ista a indica cu maske e 
accidente a sosode riba 
un tereno priva e ley di 
trafico ta indica cu man 
drechi tin preferencia. 

Accidente cu hende herida dilanti Imelda Kleuterschool na De La 
Sallestraat 


Diaranson mainta a dren- 
ta informe di un acciden- 
te banda di Imelda Kleu- 
terschool, mesora a dirigi 
un patruya na e sitio. 


Na yegada di e patruya a bin 
compronde cu aki ta trata di 
un accidente unda e chauf- 
feur un dama chauffeur no a 
regula su velocidad ni a man- 
tene distancia a bay dal tras di 
e auto su dilanti. Debi na e 
impacto un persona a resulta 
herida. Na yegada di ambu- 
lans nan a atende e victima. 


Accidente cu hende herida riba e caminda principal na Savaneta 


Diaranson mainta duran- 
te patruya polis a bin topa 
cu un accidente cu hende 
herida cu a caba di sosode 
banda di ex-Iceberg na 
Savaneta. 


Locual a sosode ta cu un 
chauffeur no a regula su ve- 
locidad ni a mantene distan- 
cia a bay dal tras di e auto su 
dilanti. Debi na e impacto un 
persona tabata keha di dolor 
di nek y a pidi ambulans pa 
bin atende. Na yegada di e 
ambulance nan a atende e 
victima. 


Polis a bay Bushiri pa un homber burachi cu tabata haci fastioso 


Diamars anochi a dren- 
ta informe di cu tin un 
homber burachi hacien- 
do fastioso na un cas na 
Bushiri Residences, me- 
sora a dirigi un patruya 
na e sitio. 


Na yegada di e patruya a 
papia cu e homber y a bis’e 
mihor e bay drumi riba su 
cama of sino elo bay drumi 
riba cama den cel na warda 
di polis. 


Bao investigacion: 
Tata cu yiu a yega cas herida 
despues di un pelea 


Diaranson 
madruga 
a 
drenta informe di cu 2 per- 
sona a yega cas mal herida 
despues di un pelea, me- 
sora a dirigi un patruya na 
e sitio. 


Na yegada di e patruya a bin 
compronde cu tanto e tata 
como e yiu a haya nan mes 
den un problema unda pelea 
a start y nan a ricibi basta sla. 
Ora nan a yega cas e tata a 


bisa cu e no ta sinti bon. 


Polis a solicita presencia di 
ambulance y a avisa tambe 
pa recherché bin atende cu e 
caso. 


A17 
cienciA & TecnologiA Diabierna 26 Januari 2024 


HP Enterprise ta revela hack di hackernan cu ta sospecha di tin sosten di 
e estado Ruso 


(AP) - Hewlett Packard 
Enterprise a revela diaran- 
son cu hackernan Ruso so- 
specha di tin sosten di e 
estado a drenta su sistema 
di email basa riba cloud y 
a horta data di siguridad 
cibernetico y otro em- 
pleadonan. 


E proveedor di productonan 
di tecnologia y informacion 
ademas di servicionan a bisa 
den un documento entrega 
na Securities and Exchange 
Commission como parti di 
regulacion cu nan a ser inofr- 
ma di e hackeo dia 12 di janu- 
ari. Segun e compania, nan ta 
kere cu e hackernan tabata di 
Cozy Bear, un unidad di Ru- 
sia su servicio di inteligencia 
den exterior SVR. 


Microsoft a reporta siman 
pasa cu tambe a descubri un 
intrusion den su red cor- 
porativo dia 12 di januari. E 
gigante di tecnologia basa 
na Redmond a bisa cu e in- 
trusion a cuminsa den fin di 
november y tambe a nombra 
Cozy Bear como esun re- 
sponsabel. El a bisa cu e hack- 
ernan Ruso a horta acceso na 
cuentanan di ehecutivonan 


grandi den Microsoft ademas 
di empleadonan di siguridad 
cibernetico y empleadonan 
legal. Cozy Bear tambe tabata 
tras di e hack na SolarWinds 
y ta enfoca riba colecta in- 
teligencia secretamente riba 
gobiernonan den occidente, 
proveedornan di servicionan 
IT y tambe ‘Think Tank’ na 
Merca y Europa. 


“Basa riba nos investigacion, 
awo nos ta kere cu e hacker 
a evalua y infiltra data cum- 
insando den mei di ana 2023 
for di un porcentahe chikito 
di HPE su mailbox cu ta 
pertenece na e individuonan 
den nos ekipo di siguridad 
cibernetico, 
go-to-market, 
segmentonan 
di 
negoshi 
y otro funcionnan,” HPE, 
basa na Texas a informa den 


e documentonan. Vocero di 
compania Adam R. Bauer no 
a bisa ken a informa HPE di e 
hack aki. Den e documento, 
HPE a bisa cu e hack aki ta 
“probablemente relaciona cu 
e actividadnan anterior di e 
mesun grupo, di cual nos a 
ser notifica den juni di ana 
2023, tratando acceso inau- 
torisa na y filtracion di un 
cantidad limita di filenan 


di SharePoint.” SharePoint 
ta parti di Microsoft su 365 
Suite, anteriormente conoci 
como Office, cual ta inclui 
applicacionnan manera email, 
word, spreadsheet, etc. Segun 
Bauer, HPE no por bisa si e 
hack aki den su red ta relacio- 
na na e hack cu Microsoft a 
revela siman pasa pa “motibo 
cu nos no tin e detayenan di e 
incidente aki.” 


Tampoco a specifica e nivel 
di e empleadonan di HPE 
kendenan a ricibi acceso na e 
cuenta di e hackernan. “E bi- 
sta total di e emailnan evalua 
ta permanece bao investiga- 
cion.” HPE a bisa den e docu- 
mento cu te awo a determina 
cu e hack aki no tabatin im- 
pacto material riba su op- 
eracionnan ni tampoco salud 
financiero. Ambos revelacion 
ta bini un luna despues cu 
U.S New Securities and Ex- 
change Commission su regla 
a drenta den efecto, cual ta 
obliga companianan publico 
pa revela e hacknan cu por 
impacta nan negoshi di mane- 
ra negativo. Esaki ta duna nan 
4 dia pa haci esaki almenos cu 
nan obtene un excepcion di 
siguridad nacional. 


Comite di medio ambiente di Parlamento Europeo ta sostene relaha 
reglanan riba matanan geneticamente modifica 


(AP) - Legisladornan cu ta 
parti di e Parlamento Eu- 
ropeo su comite pa loke ta 
trata ambiente riba diaran- 
son a sostene un proposicion 
pa relaha e reglanan riba 
matanan 
geneticamente 
modifica produci usando 
tecnicanan genetico nobo, 
generando critica fuerte for 
di gruponan ambientalista. 


E problema di organismo- 
nan geneticamente modifica 
tin tempo ta dividi e Union 
Europeo prome cu e bloke a 


adopta e prome legislacion na 
aña 2001. E Committee on 
Environment, Public Health 
and Food Safety a adopta su 
posicion riba un proposicion 
di e Comision Euorpeo pa 
relaha e reglanan aki cu 47 pa 
31 voto. Parlamento Europeo 
awo ta anticipa di vota riba e 
ley proponi durante februari 
su sesionnan prome cu por 
cuminsa e negociacionnan cu 
paisnan miembro di e Union 
Europeo, cual ta permanece 
dividi riba e topico aki. 


Anteriormente e luna aki, 37 
ganado di premio Nobel y otro 
cientificonan a urgi e legisla- 
dornan pa sostene e tecnican- 
an nobo, asina yama NGT, y 
“rechasa e scuridad di fomenta 
miedo anti-ciencia.” E legisla- 
cion actual ta duna e ambien- 
talistanan e siguransa cu Union 
Europeo no lo bira un free-for- 
all pa corporacionnan multi- 
nacional pa produci GMO y 
bende producto den e bloke 
di 450 miyon ciudadano sin cu 
nan ta detaya e ingredientenan 
y advertencianan. Sinembargo, 
legisladornan a keda di acuerdo 
diaranson pa crea dos categoria 
diferente y dos set di regla pa 
matanan geneticamente modi- 
fica cu ta produci haciendo uso 
di NGT. Esunnan considera 
ekivalente na agricultura tradi- 
cional lo ricibi excepcion di e 
legislacion GMO, sinembargo 
otro matanan NGT lo mester 
sigui e rekisitonan actual. 


E comite a keda di acuerdo 
tambe cu tur mata produci cu 
NGT mester permanece pro- 
hibi den e produccion organi- 


co. Tambe a keda di acuerdo 
riba un prohibicion pa pro- 
teha matanan NGT, bisando 
cu esaki lo yuda evita “incer- 
tidumbre legal, aumento den 
costonan y dependencia nobo 
pa agricultornan.” 


Greenpeace a sigura cu si 
adopta, e ley nobo por menasa 
e derecho di e agricultornan y 
consumidornan pa motibo cu 
no ta provee suficiente protec- 
cion contra e contaminacion 
di agricultura cu GMO nobo. 


“Decada di progreso den e 
Union Europeo riba e dere- 
cho di agricultornan y proteha 
hende su salud ademas di am- 
biente no mester ser perdi pa 
genera ganashi den e industria 
di biotecnologia,” Eva Coral di 
Greenpeace a expresa. “Ley di 
union Europeo no ta prohibi 
investigacion y desaroyo. E 
tin e meta di sigura cu loke ta 
desaroya no ta den violacion 
di e ciudadanonan Europeo su 
derecho na proteccion di salud 
y medio ambiente.” 

Quincy Promes ta enfrentando 9 luna den prizon pa caso di trafico di cocaina 


(NLTimes) - Ministerio 
Publico (OM) a recomenda 
pa e hungado di futbol pro- 
fesional Hulandes Quincy 
Promes ser condena pa 
acusacionnan cu e tabata 
involucra den un caso di 
escala grandi di trafico di 
cocaina via e waf di Ant- 
werp. 


OM a bisa diaranson cu e Cor- 
te di Districto na Amsterdam 
mester duna ordo pa Promes 
cumpli un sentencia di 9 aña 
den prizon. Su abogadonan 
a bisa cu fiscalnan no tabatin 
suficiente evidencia a condena 
Promes. Corte lo dicta senten- 
cia dia 14 di februari. 


E atleta di 32 aña Promes no 
tabata presente na su huicio. E 
ex hungado di Ajax y interna- 
cional actualmente ta hunga pa 
Spartak Moscow. OM a purba 
sin logra pa e ta presenta na 
Hulanda. A causa di su ausen- 
cia, Promes no a testigua con 
un “hungado di futbol asina 
exitoso a permiti su mes cay 
asina profundo den crimen,” 
e fiscal a declara den corte di 
Amsterdam. Promes taba- 
tin contacto cu traficantenan 
grandi di droga, incluyendo 
Piet W. segun OM a acusa. W. 
ta un homber di Almere di 55 


aña ken ta sospechoso den dos 
asesinato y cu a ser acusa di a 
lidera un operacion di trafico 
di cocaina grandi. Den e caso 
di Promes, OM a exigi un 
sentencia di 8 aña pa Marylio 
V., homber di 32 aña di Pul- 
merend cu tambe ta ser acusa 
den e caso aki. E ta familiar di 
Promes, aunke no cercano, y 
tin desde april bao detencion. 


Ambos Promes y V. a hunga 
un rol “crucial, un rol di di- 
rigi y coordina” den e trafico 
di droga, segun Ministerio Pu- 
blico a acusa. Promes tambe 
ta acusa di a haci inversionnan 


financiero grandi den trafico 
di droga. Pa e motibo aki e ta- 
bata un stap mas halto cu V. E 
duo a opera “bao radar” y di 
manera “calculativo” ademas 
di a contrata otronan pa haci 
e “trabao sushi,” manera saca 
e cocaina for di e waf. 


OM a describi un cargamento 
cu a tuma luga na fin di januari 
di aña 2020. Un container a 
yega via Western Scheldt y a 
mara na e waf di Antwerp. E 
traficantenan a logra baha car- 
gamento di 650 kg di cocaina 
for di e barco y transporta esaki 
na un warehouse cerca di e waf. 


Oficialnan di aduana a inter- 
cepta otro cargamento, pisando 
mas di 712 kg, for di e mesun 
barco. Ambos cargamento a ser 
scondi den saconan di salo di 
lama biniendo for di Brazil. 


E evidencia contra e dos so- 
spechosonan ta consisti mas 
tanto di un gran cantidad di 
mensahenan intercepta. E in- 
vestigacion tocante Promes a 
cuminsa despues cu e inves- 
tigadonan a ricibi tip for di 
individuonan den e mundo 
criminal. OM a bisa cu tabata 
cla for di e combersacionnan 
intercepta cu ambos Promes y 


V. tabata intensamente involu- 
cra den trafico. E fiscal a cita 
reportahenan den cual Promes 
a usa e nickname “Fantasma” 
en conexion cu e caso di trafico 
di droga. Fantasma aparente- 
mente tabata celebrando e 
transport exitoso di 650 kg di 
cocaina. “Excelente trabao,” el 
a nota den e groupchat na su 
complicenan sospecha. “Mi ta 
orguyoso di bo.” 


Aunke Corte conclui cu 
Promes berdaderamente ta 
Fantasma, no tin manera di 
conclui for di e mensahenan 
cu el a hunga un rol castiga- 
bel den e caso segun abogado 
di Promes. “Promes no a haci 
un declaracion pa motibo cu 
el a tuma e decision di duna 
prioridad na su obligacionnan 
di empleo legal,” e abogadonan 
a bisa. Juni ultimo, corte tambe 
a sentencia e hungado na 1.5 
aña den prizon pa supuesta- 
mente staca un primo den ru- 
dia durante un fiesta familiar 
na Abcoude. El a apela contra 
e veredicto aki y no a aparece 
den corte durante e huicio aki 
tampoco. 


“Aparentemente e ta kere cu 
no por mishi cu su persona si 
e ta na Rusia of den exterior,” 
e fiscal den e caso a declara. 


Rubiales ta enfrentando huicio pa sunchi no desea na Copa 
Mundial di Hende Muhe 


(AP) - Despues di a dana su 
nacion su victoria den Copa 
Mundial femenino, ex presi- 
dent di futbol Spano Luis 
Rubiales lo enfrenta huicio 
pa a duna un sunchi na hun- 
gador Jenni Hermoso sin cu 
el a duna su consentimento. 


Hues investigativo Francisco de 


Jorge a declara riba diahuebs cu 
Rubiales su sunchi “no tabatin 
cosentimento y a ser ehecuta di 
manera unilateral y por sorpresa” 
na corte. Fiscalnan di estado 
ta acusa Rubiales di agresion 
sexual y pa supuestamente 
purba presiona Hermoso pa 
publicamente sostene su per- 
sona den medio di e reaccion 


publico den su contra. Apesar 
di a inicialmente declara cu e 
tabata e victima di un “campanja 
lidera pa feministanan falso,” 
Rubiales eventualmente a retira 
di su posicion pa su compor- 
tamento den augustus durante 
e ceremonia final. El a nenga 
comete algun eror. 


Tambe e Hues a declara cu 
conhuntamente cu Rubiales, 
ex coach Spano Jorge Vilda, 
director di Spana su ekipo di 
hende homber Albert Luque 
y e ex hefe di marketing di e 
federacion Ruben Rivera mester 
ta den huicio pa supuestamente 
persigui Hermoso pa defende 
Rubiales, un paso cu el a nenga 
tuma. Hermoso a testigua dilanti 
e Hues e luna aki. E hungador 
di 33 ana, Spana su hungador 
top cu ta hunga tambe den e 
liga Mexicano, a ricibi sosten 
amplio den e pais. E scandal 
di e sunchi tin hopi sperando 


cu esaki lo trece un revolucion 
contra e sexismo den deporte 
Spano. 


Basa riba ley di consentimento 
sexual na ana 2022, Rubiales 
por enfrenta un boet of sen- 
tencia di prizon di 1 pa 4 ana 
si e ser haya culpabel, segun e 
fiscal su oficina den Madrid. E 
ley nobo a elimina e diferencia 
entre “acoso sexual” y “agresion 
sexual,” sancionando cualkier 
acto sexual sin consentimento. 


E fecha pa e huicio te ainda 
mester keda determina. 

Resultado Sorteo 
24 januari 2024 


Cadena Alexander Lottery ta presenta resultado di weganan di suerte 


merdia 



3 



3294 


Sorteo # 4162 


Sorteo # 1036 


Tauro 


X3 


706 


Sorteo # 4162 


Sorteo # 2218 


1796 


5164 


Sorteo # 4162 


6530 


0627 


X2 


4734 


5 
Letter 
M 


0 
0 
1 


144 


0 
5 


174 


0 
0 
0 
0 
0 



3 



X2 
06-08-16-21-24 


06-09-20-28-34 


9077 


Joker 


0501 
310.000,- 


x Jackpot 
x Match 4+ 


Proximo Jackpot 


X2 


496 


x Jackpot 


Sorteo # 8154 
Sorteo # 2461 


Sorteo # 1903 


8301 


8722 


Sorteo # 7198 


1131 


x Jackpot 


x Match 4 
x afl. 12,00 


2943 


Sorteo # 5957 


Sorteo # 887 


x afl. 500,00 


x afl.15,00 
x afl 50.00 


Sagitario 


Sorteo # 


x afl 8,00 


Mega Ball 


Proximo Jackpot 


400.000,- 


x match 4 


x Match 4 
70.000,- 


Proximo Jackpot 


Sorteo # 


Sorteo # 6368 


Afl. 540.000,- 


anochi 


diario 
Korsou 
super4 
flamingo 


3111 
7045 
3974 
0304 
6894 
9225 
super5 
2576 
1900 
0148 
- 
7435 


sorteo/servicio 


Dia 31 di maart ta e fecha final pa entrega e ‘verzamelloonstaat’ y 
‘verzamelstaat opgaaf derden’ entrante aña calendario 2024 
En conexion cu cambio di ley 


Departamento 
di 
Im- 
puesto ta recorda cu e fe- 
cha final pa entrega e lista 
colectivo di salario (ver- 
zamelloonstaat of VZL) 
y e lista colectivo di pago 
na tercera persona (verza- 
melstaat opgaaf derden of 
VOD) ta 31 di maart. 


Den añanan anterior, e fe- 
cha final tawata 31 di janu- 
ari, pero a bin cambio di ley 
y awor tur aña e fecha final 
ta 31 di maart. Pa e listanan di 
aña 2023, e fecha final ta bira 
1 di april 2024 debi cu 31 di 
maart 2024 ta cay den week- 
end. 


Tur doño di trabou of co- 
merciante mester entrega e 
listanan menciona den forma 
digital via e portal ‘BO im- 
puesto’ di Departamento di 
Impuesto. E “verzamelloon- 
staat” y e “Verzamelstaat op- 
gaaf derden” di aña 2023 ta 
disponibel den e portal e por- 
tal ‘BO impuesto’ entrante 1 
di februari 2024. 


Si un doño di trabou of com- 
erciante no ta registra como 
usuario den e portal mencio- 
na, lo mester haci esaki mas 
lihe posibel. Pa registra como 
usuario di e portal mester 
haci un cita via: 
https://www.impuesto.aw/ 
afspraak_maken_met_DIMP 
Si un usuario no ta logra log 
in den e portal, e mes por 
cambia su password via e 
pagina di log in di BOi. E ta 
scoge “Password vergeten” 
of “Wijzig password” y sigui 
e instruccionnan. Si acaso no 
ta logra, e usuario por manda 
un e-mail na boi@impuesto. 
aw of yama 522 7437. 
E doño di trabou of comer- 
ciante por yena e datonan 
rekeri den e portal mes of por 
scoge pa upload e file XML 
cu ta wordo produci door 
di su programa di payroll. 
Alabes tin e opcion pa uza 
e MS Excel filenan di De- 
partamento di Impuesto cu 
yama “e-Verzamelloonstaat” 
y “e-Verzamelstaat Opgaaf 
Derden”. Por baha e filenan 
aki for di e website di Depar- 
tamento di Impuesto Loon- 
belasting | Departamento di 
Impuesto. Ta bon pa tene na 
cuenta cu no ta posibel mas 


pa entrega un USB-stick of 
manda e filenan via e-mail. 


Departamento di Impuesto 
ta conseha tur contribuyente 
pa cumpli na tempo debi cu 
no ta bay tin prolongacion di 
termino. Keda sin entrega e 
‘Verzamelloonstaat’ of e ‘Ver- 
zamelstaat opgaaf derden’ di 
aña 2023 lo por nifica cu e 
contribuyente lo por ricibi 
un cobransa adicional (na- 
heffingsaanslag) inclui boet 
di Afl. 10.000 maximo. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
San Nicolas 
Tel. 584 5712 


TA HUUR 
apartment 2 camber , sala, 
comedor, cushina, veranda y 
porch patras 
Pa mas info yama 
Tel. 582 7789 
_______________________________217375 


TA BUSCA 
Manor beach resort 
ta busca 
Senior associate 
por yama 
Tel. 527 1100 
_______________________________217381 


Minister Geoffrey Wever: 
Segundo edicion di Finansa den mi hogar 
ta bay start 


Minister di Asuntonan Economico, Co- 
municacion y Desaroyo Sostenibel, Geof- 
frey Wever a anuncia cu pronto lo start di 
e segundo edicion di e proyecto Finansa 
den mi Hogar. Meta di e proyecto ta pa 
nos hendenan ricibi guia y conocemento 
cu por yuda tuma decisionnan financiero 
cu ta beneficia su bienestar. 


Despues cu 316 ciudadano a ricibi nan certifi- 
cado durante e prome edicion den e diferente 
districtonan di Aruba, e segundo edicion di Fi- 
nansa den mi Hogar lo start pa asina sigui duna 
guia- y conocemento na nos ciudadanonan riba 
con pa maneha nan cartera. Mescos cu e prome 
edicion, Minister Geoffrey Wever ta facilita e 
curso pa esaki por ta completamente gratis. 


Na Aruba 3 di 10 hogar ta gasta mas di nan 
entrada tur luna segun sondeo di Banco Central 
di Aruba. E desaroyo aki ta uno preocupante 
pasobra e ta indica cu cada luna ta un reto pa 
hogarnan cumpli cu tur necesidad y respon- 
sabilidadnan financiero manera entre gasto pa 
vivienda, cuminda, y prestamonan personal. 
Como consumidor ta importante pa sa ki 
impacto cada decision financiero tin riba nos 
cartera y nos hogar. 


E proyecto Finansa den mi Hogar a wordo 
desaroya door di Fundacion Plan di Bida y tin 
como mision pa trece conscientisacion den nos 
comunidad, ofreciendo ayudo y guia mustrando 
e manera pa maneha nos finansa mas efectivo. 
Lo ofrece e curso como apoyo na nos hende- 
nan den e diferente districtonan di Paradera, 
Oranjestad, San Nicolas, Savaneta, Noord y 
Santa Cruz, y e biaha aki mas cerca den bo 
bario! E curso ta consisti di dos dia, y lo trata 
4 topico cu lo enfoca riba con nos por maneha 
nos finansa cada dia. 


•	 
Dia 1: Mi ta efectivo den mi cas? Con mi 
por spaar y tambe con pa cumpra sin emo- 
cion? Kico lo pasa ora mi no por paga mi 
debe mas? 
•	 
Dia 2: Mi ta inverti den mi futuro. Futuro 
di nos y nos yiunan ta importante y con 
nos por logra nos metanan. Presupuesto: 
Kico ta luho y prioridad y con segun bo 
entrada bo por presupuesta y asina logra 
nos metanan? 
Algo nobo di e dos edicion di e programa Fi- 
nansa den mi Hogar ta cu lo bay mas cerca 
ainda di e ciudadanonan. Manera e prome edi- 
cion cu tabata un exito grandi, e programa lo 
wordo duna den tur 6 districto di Aruba pero 
lo bay mas cerca di e ciudadano como lo duna 
e curso den diferente bario di districtonan di 
Paradera, Oranjestad, San Nicolas, Savaneta, 
Noord y Santa Cruz. 


Ta importante pa ofrece e curso gratis pero ta 
importante pa e ciudadano haya e curso cerca 
di su cas. Esaki ta un motibo pa kico a trece e 
cambio den e proyecto pa haci esaki mas exi- 
toso y pa asina stimula mas pa ciudadanonan 
participa. E curso aki ta pa cada ciudadano y su 
desaroyo y participacion segun minister Geof- 
frey Wever. 


Mirando e interes grandi- demostra durante 
e prome edicion di Finansa den mi Hogar, 
Minister Geoffrey Wever ta invita cada un cu 
ta desea di participa pa haci esaki pa asina haya 
e apoyo necesario pa un maneho di bo finan- 
zas. Registracion ta completamente gratis, pero 
cupo ta limita. 
Pa mas informacion y registracion por tuma 
contacto cu Fundacion Plan di Bida via tele- 
fon 5688848 of e-mail finansasdenmihogar@ 
gmail.com 


Pronostico di tempo 


Un alerta pa biento duro ta 
na vigor conhuntamente cu 
un aviso pa boto chikito pa 
lama habri, specialmente e 
areanan cerca di e parti oost 
de noordwest di e costa te 
proximo aviso. 


Tempo: 
Awe tardi y awe nochi: 
parcialmente nubia cu den 
anochi laat un awasero pasahero 


Den 
marduga 
y 
mañan: 
variablemente nubia cu un 
awasero pasahero te breve 
Temperatura maximo 32 grado 
Celsius 
Temperatura minimo 26 grado 
Celsius 
Indice di calor (heat index) den 
y rond di oranan di merdia: 33 
pa 38 grado Celsius 
Uv index: 8 
Bahada di solo: 6:38pm 
Subida di solo: 7:06am 
Biento: 
Modera te basta fuerte for di 
generalmente direccion oost; 
forsa 4 te 5 (20 te 39 km/ora, 
11 te 21 nudo). 
Den dia fuerte te duro, 
posiblemente hopi duro den 
rafaga; forsa 6 te 8 (40 te 64 
km/ora, 22 te 35 nudo). 
Situacion general di tempo: 
E diferencianan grandi di 


presion di aire den Caribe lo 
sigui sostene un biento modera 
te fuerte, de bes en cuando duro 
te posiblemente hopi duro den 
rafaga. E situacion aki lo bay 
dura te weekend venidero ora 
e diferencianan baha un tiki, 
permitiendo biento pa tambe 
relax un poco. 
Di otro un banda, sobranan di un 
frente friu den parti oost di area 
di Caribe ta produciendo areanan 
di nubia cu ta moviendo cu e 
biento pa region local. Esaki lo 
produci algun awasero pasahero 
te breve durante di dia. 
Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: modera, entre 
3 pa 4 pia. 
Na partinan oost te noordwest 
di costa: generalmente modera te 
localmente poco bruto cu olanan 
di 6 pa 8 localmente 9 pia 

Mi a puntra Hesus: “Hesus con hopi Bo ta stima mi?” 
El a contesta mi: “Asina hopi”. 
Después el a habri su brasa nan y el a muri. 


Marcela Catharina Werleman 
Cariñosamente yama Tante Chela 
*4 September 1948 - †22 Januari 2024 


Mayornan: †Pedro y †Carmen Werleman-Carolina 


Rumannan: 
†Cerilio Werleman 
Petra Werleman 
Fabia Werleman 
Eusebia (Ebia) Werleman 
Sabino (Chillin) y Marlin Werleman-Koolman 
Crispino (Freddy) Werleman 
†Ika y Slaviša Pešic-Werleman 
Elvira Werleman y Luis Mercedez 
Candido (Candy) Werleman y Josefine Locadia 
Mateo (Lino) y Gina Werleman-Figaroa 


Sobrino y sobrinanan: 
Sharine y yiu Mason, Yeager y yiunan Yadecienne y Yulanne 
Sandra, Cindy y Raphael y yiunan Regerick, Jayzion y Azarael y 
demás famia 
Rudselyn, Jósue, Candrick y yui Cylaine pareja Marielle, Stefan, 
Lindsay, Adair, Aimee y Patrick, Ciana 


Tanta y Omonan: 
†Francelina Caster y famia 
†Maria Caster y famia 
†Hilario y Joyo Thiel- van der Biezen y famia 
†Alfredo y Marcolina Thiel-Wernet y famia 
Florita Thiel y famia 
†Alejandrina y Nai Gomez-Thiel y famia 
†Rafai y Clarita Thiel y famia 
†Helenita Koolman y famia 
†Marianita y Julian Peter-Kock 
†Crismo y Getreida Carolina-Maduro y famia 
†Jacintho y Flor Carolina-Ochoa y famia 
†Gregorio y Maria Carolina-Hernandez y famia 
†Cecilia Carolina 
Nicolaas y Estella Carolina-Ochoa 
†Damasa Lacle y famia 
†Jojo y Hilario Thiel- van der Biezen y famia 
†Buchi van der Biezen y famia 
†Tan y Chichi van der Biezen-Winterdaal y famia 
Maria y †Luis Kock-van der Biezen y famia 
Mena y Juan van der Biezen y famia 
Pief y Helena van der Biezen y famia 
Chito y Bea van der Biezen-Frans y famia 


Primo y primanan, bisiñanan, demás famia y conocirnan: 
Werleman, Carolina, Peña, Thiel, Caster, van der Biezen, Acosta, 
Ching, Vrolijk, De Voogd, Koolman, Pešic, Sanchez Callahua, 
Maduro, Locadia, Figaroa, Kelly, Curiel, Geerman, Kock, Peter, 
Flanegin, Hernandez, Ochoa, Lacle, Thijs, Dubero, Wever, 
Donata, Kock, Frans, van der Linden, Mercedez y Romero. 


Ta invita amigo, bisiña y conocirnan pa asisti na: 
Acto di condolencia lo tuma lugar diabierna, 26 di Januari 2024 di 
7’or pa 9’or na Aurora Funeral Home. 


Acto di entiero lo tuma lugar diasabra, 27 di Januari 2024. 
For di 2’or di atardi defunto Marcela Werleman lo ta reposa na 
Misa Immaculada Concepción y después pa Santana Católico na 
Santa Cruz. 


Nos ta lamenta cu después di entiero nos no por ricibi bishita di 
condolencia na cas. 


Si den nos tristesa nos por a lubida di menciona un of mas 
familiar of ser keri, nos ta pidi nos mas sincero disculpa! 



Mi mester tene mi curason semper habri na bista 
pa cielo pa e speransa di brisa celestia. Papia cumi 
Senor , pasobra bo sirbido ta scucha . Ta abo 
tin palabra di bida eternal . Papia cu mi , bisami 
algo cu di un manera of otro ta duna mi alma 
consuelo. Pero e biaha aki ta alaba y glorifica bo 
honor eterno . 


Cu hopi tristeza na nos curazon pero agradecido 
pa tur locual e la hasi y ta significa pa nos, nos ta 
anuncia fayecimento : 


Francisca Maria Ruiz 
* 04-12-1939 
† 22-01-1924 


Su mayornan: 
† Olimpio y † Anita Ruiz 


Su rumannan: 
† Juan Theodor Ruiz , Jachinta y famia 
Carmen y Rogelio Thiel y famia 
† Aureliano Ruiz y famia 
Adolf y Lucia Ruiz y famia 
Olga Ruiz 
Eloy Ruiz y famia 
Alicia y Frank Donato y famia 
Glenda y Mito Donato y famia 
† Margo y Leo Donato y famia 


Su Iha : Charlin 


Mescos su nieta nan stima : 
Evangeline y Shamiray y Rayjen 


Su ex swa nan y cunan nan y demas famia :Ruiz , 
Thiel , Werleman , Donato , Dijkhoff , Franken , 
Henriquez, Tromp , Tromp , Penja , Britten 


Su companeronan , staff I personal di Orquida 
Saba Oranjestad y tur bisina 
Despensa nos si den nos tristeza nos por a lubida 
algun famia of conocirnan. 


Nos ta lamenta cu despues di intierro nos no por 
ricibi condolencia na 
cas . 


Ta invita pa e acto di entiero lo tuma lugar 
Dialuna 29 di januari 2024 na Aurora Funeral 
Home di 9 pa 11 am despues lo sali pa Santana 
catolico na paradera 


Olga Ruiz 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece inesperadamente yui, mama, 
ruman, tanta, prima y wela: 
Alida Paulina Thiel 
*06-06-1953 - †20-01-2024 


Na nomber di su 
Mayornan: 
Tata: 
†Egidio Thiel 
Mama: 
†Eulogia Thiel- van der Biezen 


Yiunan: 
Claudio Wolff y Erika Wolff-Eckmeyer y 
familia 
Jadira Wolff y Rieneke Wolff-Smits y Familia 


rumannan: 
†Simon Vrolijk y familia 
†Alvarest Thiel y familia 
Mario Thiel 
†Angela Thiel-Geerman y Eddy Geerman 
†Margaretha Thiel y familia na Hulanda y Aruba 
Mariano Thiel y Marcia Dirks y familia 
Nora Dirks Thiel y Juan Dirks 


Nieto y nieta nan: 
Jesper y Sven Wolff 
Rendeline 


Omo y Tanta nan: 
†Petra Croes y familia 
†Julian van der Biezen y familia 
Eulonora Tromp- van der Biezen y famlia 
†Linda van der Biezen y familia 
Adela van der Biezen 
†Rosimbo van der Biezen y familia 
†Teresita van der Biezen 
†Luciana van der Biezen 
†Juansito van der Biezen y familia 
†Maria van der Biezen -Geerman y familia 
†Mario Webb y familia 
†Martha van der Biezen 
†Alejandro der Biezen y familia 
†Donicio van der Biezen y familia 
Benito van der Biezen y familia 
Benedito van der Biezen y familia 
†Victor van der Biezen y familia 
Marcelo van der Biezen y familia 
Juliana van der Biezen y familia na hulanda 
Brigido van der Biezen y familia 
†Luciano van der Biezen 
Juan van der Biezen y familia 
Florentin van der Biezen y familia na hulanda 
Porfirio van der Biezen y familia 


Y tur su sobrino y sobrina nan na Aruba y Hulanda, primo 
y prima nan na Aruba y Hulanda, su nieto y nietanan y tur 
su conocirnan como ex empleado di CMB, Centro di Bario 
Brazil, Centro Kibrahacha, su amiganan di cas (Chantal L., 
Raghnild Alvarez, Melva Yanez, Lena Janssen y Yolanda Wolter) 
y demas famia: Thiel, Wolff, van der Biezen, Eckmeyer, Smits, 
Vrolijk, Geerman, Peasch, Maduro, Dirks, Werleman, Croes, 
Tromp, Willems, Richardson, Nava, Webb, Koolman, Adamus, 
Lacle, Charles, Diaz, Henriquez, Kelly, Kwatz, Wernet, Wester, 
La Rosa, Donata, Strijfhachtig, Quandt, Kock, Harkelijn, 
Boekhoudt, Winterdaal, Rosina y Hoevertsz. 


Nos ta pidi Disculpa si den nos dolor y tristeza nos por a lubida 
di menciona algun familiar. 


Acto di condolencia lo tuma lugar: Diaranson 24 di Januari 
2024 di 7or pa 9or di anochi na Royal Funeral Home. 


Acto di despedida lo tuma lugar: Diabierna 26 di Januari 2024 
di 9or pa 11or di mainta na Royal Funeral Home y despues pa 
cremacion (Solamente pa familia di e defunto). 


Despues di despedida nos no por ricibi bishita di condolencia 
na cas. 

The Lord is my shepherd, I lack nothing. 
He makes me lie down in green pastures, 
he leads me beside quiet waters, 
He refreshes my soul. 
He guides me along the right path for his 
name’s sake. 
Psalm 23: 1-3 


We announce the death of 


Mrs. Islande Jean 
Pierre 
*15/12/1964 in Dessalines Haiti 
†Died on 01/14/2024 Aruba 


Daughter of Mr Emmanus Jean Pierre, 
and Thérèse Carius, 
She left 3 children, Sherley Manise Castin, Bladjimy 
Castin, and Maudline Jean with her father Claudel Jean. 
And his uncle Joseph Conservé Carius 


Her brothers and sisters, Lagenie Jean Pierre, Hermann 
Jean Pierre, Eunante Jean Pierre, Marie Héleine Jean Pierre, 
Guerda Jean Pierre, Neila Jean Pierre, Hernson Jean Pierre, 
Marthe Jean Pierre, and all family Jean Pierre and Carrius 
Her nephews and nieces Jacquelin Jean, Schneider Jean, 
Dimitry Lucien, and Madjena, Mathys, Lucas, Mede, Jean 
Pierre. 
Herbi, Siensiana, Shanaika and Barge. 


Her cousins Wilson and Safari Estinphon, Seinphra Jean 
Pierre and his wife Myrande, Faronel Charles and his wife 
Cleante, Yvose Jean Pierre, Emmania, Emmanuel, Bazelet 
Wisrick, Wilken Jean Pierre, Joseph Carius Marie Denise, 
Elucienne Jean Pierre, James Rico, Roselène, Lucmann Jean 
Pierre, Jacqueline, Mackendy, Jean Pierre, and family Lovius 


Opportunity for condolences Friday Januari 26 at Royal 
Funeral Home from 7 to 9 pm 


The burial will be held Saturday January 27 2024 at Royal 
Funeral Home from 9 to 11 am, then she will be laid to rest in 
the central cemetery in Sabana Basora. 


ordo 


Nos ta anuncia fayecimento di: 



Tian le Chen 
* 06-06-1949 --- †09-01-2024 
HONG WIN SUPER CENTER N.V. 


Na nomber di su: 
Esposa: Cuiling Jiang 


Yiunan: Chaori Chen (Sunny) i Qiaoli Wu 
Chaoliang Chen (Leslie) i Meihua Chen 
Xinghong Chen (Wendy) 


Nietonan: Ricky Chen 
Clinton Chen 
Edison Chen 
Salina Chen 
Emily Chen 
Andy Ras 


Sobrino(a)nan, primonan 


Demas famia: Chen, NG na China, Hong Kong, USA, 
Austriala. 


Ta invita demas amigonan, conocirnan pa asisti na acto 
di entiero cual lo tuma lugar Diabierna dia 26 di januari 
2024 di 1:00 pm pa 3:00 pm na Aurora Funeral Home y 
despues lo sali bai pa Santana central na Sabana Basora. 



陈天乐 


Nos ta anuncia fayecimento di 


Alonso Inocencio 
de Cuba 
*28-12-1951 - †19-01-2024 


Na nomber di su: 
Tata: 
†Thomas de Cubva 
Mama: †Catharina de Cuba-Tromp 
Rumannan: 
Anita de Cuba 
Theresita de Cuba 
Juanita de Cuba 
Elda de Cuba 
Maria de Cuba na Hulanda 
Tommy de Cuba 
†Robby de Cuba 
Piet de Cuba 


Sobrino(a)nan: Sharon y Edward Croes y yiunan, Sharleen y 
Miguel Rodrigues Capelo y yiu, Raimbert de Cuba y yiunan 


Primo y primanan 


Famia: De Cuba, Tromp, Figaroa, de Freitas, Irausquin, 
Kock 


Su bon amigonan cu a stime: Famia Martinus, Iluminada 
Floriman, Jalna y Patricia Petronia 


Ta invita pa e acto di entiero lo tuma lugar diabierna 26 
di januari 2024 na Aurora Funeral Home di 9 pa 11 am 
despues lo sali pa Santana catolico na Playa. 


Enbes di flor of krans un donacion pa FAVI lo ta altamente 
aprecia y lo tin un box disponible pa e bunita gesto aki. 


Nos ta pidi nos disculpa si den nos tristeza nos por a lubida 
un of otro famia. 


Despues di entiero no ta ricibi bishita di condolencia na cas. 


Un danki special na dokternan y verplegend personeel di 
ICU di HOH 




Lagrima y flornan por seca, su recuerdonan y tur loke el 
a haci y significa pa nos, lo keda graba pa semper den nos 
mente y curason. “Cerca Dios mi alma ta na paz, ta di DJ’E 
mi salbacion ta bin” 
Salmo 62:1 


Nos ta anuncia fayecimento di: 


Brigida Tromp 
*01-02-1935 †22-01-2024 


Acto di entiero lo wordo anuncia despues. 



“Señor ta mi wardador, mi’n tin falta di 
nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu profundo tristesa na nos curason, 
pero conforme cu voluntad di Dios, nos 
ta anuncia cu a bay sosega den Reino di 
Señor, nos estimada ruman, tanta, tanta 
grandi, 
madrina y amiga: 


Telma Francisca Beuker-Kip 
*29-01-1930 - †20-01-2024 


Mama: †Adriana Carolina Bartolomeo 
Casa: †Jacobus H. (Cobus) Beuker 


Rumannan: Hubert Kip y famia 
†Margarita A. Lampkin-Kip y famia 
†Ceasar (Sjors) Kip y famia 
†Gloria Kip y famia 
†Annie Kip y famia 
†Duncan (Donny) Kip y famia 


Sobrino y sobrina: †Jane H.F. Lodge-Lampkin y famia 
Andrew Lincoln (Jr) Lampkin y famia 
†Evelyne M. Lampkin y famia 
David (Dave) H. Lampkin y Ludwina Lampkin Dirksz y famia 
Angel Bermudez y famia 
Marvel Bermudez y famia 
Richardine Bermudez y famia 
† Esther Bermudez 
Lidia Kip y famia 
Roy Kip y famia 
Cesar (Alex) y famia 
Jeanine Kip y famia 
Robert (Robbie) Kip y famia 
Randolph (Ebby) Kip 
Diana Kip y famia 
Julio Kip y famia 
Adriana Kip y famia 
Thelma Kip y famia 
Duncan Kip y famia 
Dean A. Kip y famia 
Hubert Kip y famia 
Patrick Kip y famia 
Ira Kip 
Ayra Kip y famia 
Deanna Lampkin y famia 
Erica Lampkin y famia 
Heriberto Lampkin y famia 
Denwick Lampkin 
Delwin Gomez y Hilary Kuiperi 
Janella Ch. Gomez y Raingelo de Cuba y famia 
Marc Gomez y famia 
Lincoln (Dello) Gomez y famia 


Curator † Evelyne M. Lampkin 
Janella Ch. Gomez 
Cuidadadornan Anthony Medina 
Joana Reyes 
Yurilena Armenta Reyes 
Gregorio Ovalles 


Amiga Ina Schoop 
Demas famia Bartolomeo, Bermudez, Beuker, Dirksz, de 
Cuba, Gomez, Kip, Lampkin, Gomez, Nuñez 


Ta invita tur famia y conocirnan pa asisti na e acto di despedida 
cu lo tuma luga diabierna, 26 di januari 2024 na Royal Funeral 
Home di 2:00 p.m. pa 4:00 p.m. 
Acto di cremacion lo tuma lugar den seno familiar. 
En vez di flor lo aprecia un donacion na “New Life for Paws 
Foundation”. Telma semper a stima y a cuida cacho. Por haci 
un transferencia na: 


Aruba Bank NV 
Account name: Contreras Vet 
For benefit of: 
NL4P client ID 4100 donation 
New Life for Paws 


Disculpa nos si den nos tristesa nos por a lubida un of mas 
nomber di famia. 
Despues di acto di despedida/entiero nos no ta ricibi 
condolencia na cas. 

Diabierna 26 Januari 2024 


Agotacion di grondwater ta acelerando den varios parti di mundo 


(AP) - Grondwater usa pa 
cunucunan, casnan, in- 
dustrianan y ciudadnan ta 
gastando rond di mundo, 
y den varios luga hopi mas 
lihe compara cu e ultimo 
40 añanan, segun estudio 
nobo cu ta haci yamado 
pa urgencia den atende e 
gastamento aki. 


E disminucion tabata notabel 
mas den regionnan seco cu 
terenonan extenso, segun e 
investigadonan ken a publica 
nan reportahe den Nature. 
Di un banda positivo, nan a 
haya varios ehempel unda cu 
a yuda recupera esaki pa me- 
dio di cambio den politica y 
maneho di awa. “Nos estudio 
ta un serie di bon noticia y 
mal noticia,” Scott Jasechko, 
un profesor di maneho di re- 
curso di awa na University of 
California, Santa Barbara y e 
estudio su autor lider. “E im- 
portancia den e estudio ta den 
su bista global.” 


Grondwater ta un di e fuent- 
enan di awa fresco mas grandi 
den mundo, cual ta haci cu e 
agotacion di esaki ta un preo- 
cupacion significante. Uso 
excesivo di esaki por causa 


secura y ta menasa e fuente 
di awa pa desaroyo residen- 
cial y agricultornan cu ta usa 
esaki. Jasechko y su coleganan 
a analisa data di grondwater di 
mas di 40 pais y mas di 75 por- 
ciento di grondwater cu ta ca- 
bando. Pa mas di un tercer di e 
grondwater cu nan a monitor, 
nan por a analisa e modanan 


di grondwater di e siglo aki y 
compara nan na e nivelnan di 
1980 y 1990. 


Esaki a crea un pintura global 
mas robusto di e suministro di 
grondwater y con e cunucu- 
nan ademas di ciudadnan y 
industrianan, ta abrumando 
e recurso casi tur caminda. 


Tambe e ta señala cu e gobi- 
ernonan no ta haciendo sufici- 
ente pa regula grondwater den 
mayoria parti di e mundo, e 
investigadornan ademas di 
otro expertonan a comenta. 
“Esaki ta e punto clave,” Up- 
manu Lall, profesor di inge- 
nieria ambiental na Columbia 
University y director di Co- 


lumbia Water Center ken no 
tabata involucra den e estudio. 
“Agotacion di grondwater ta 
sigui sin atende den mayoria 
area di mundo.” 


Sinembargo tin cierto caso 
unda tin speransa segun 
Jasechko. Esaki ta pa mo- 
tibo cu den mas o menos 20 
porciento di e fuentenan di 
grondwater studia, e autor- 
nan a mira cu e averahe bao 
cual e nivelnan ta cayendo a 
disminui compara cu 1980 y 
1990. “Nos analisis ta sugeri 
cu perdida di grondwater no 
ta universal ni tampoco ire- 
versibel,” e autornan a skirbi. 
Sinembargo, den entrevista 
despues profesor di Univer- 
sity College London di hidro- 
logia Richard Taylor a bisa cu 
pomp demasiado grondwater 
por causa daño ireversibel, 
cual ta haci cu e fuente no por 
wanta e awa mas. 


Hidrologonan, 
legislador- 
nan y otro expertonan di awa 
hopi biaha ta describi grond- 
water como un recurso local a 
causa di diferencianan grandi 
den con awa ta move entre e 
piedranan den cada fuente di 
grondwater individual. 


Parlamento di Italia ta aproba trato cu Albania pa ricibi migrantenan 
durante proceso di asilo 


(AP) - Italia su parlamento 
riba diaranson a aproba un 
trato gubernamental cu Al- 
bania pa ricibi e migrant- 
enan durante e proceso di 
nan solicitacion di asilo, un 
di Premier Giorgia Meloni 
su esfuersonan pa comparti 
e presion di migracion cu 
resto di Europa. 


E proposicion, cual a keda 
aproba cu 155-115 den e Ca- 


mara di Diputado, awo lo bay 
Senado, unda Meloni su for- 
sanan derechista tin un mayoria 
confortabel. 


Meloni y Prome Minister di 
Albania Edi Rama a anuncia 
e iniciativa november ultimo, 
den cual Albania lo duna shel- 
ter na 36,000 migrante pa un 
aña den dos centro mientras 
Italia ta procesa nan solicitacion 
di asilo. Italia tin hopi tempo 


ta busca gestonan concreto di 
solidaridad cu otro nacionnan 
di Union Europeo pa trata e 
miles di migrantenan cu ta yega 
cada aña. Albania tin speransa 
di uni na e bloke y Italia tin 
un sostenedor fuerte. President 
di Comision Europeo Ursula 
von der Leyen a promociona e 
trato como un iniciativa impor- 
tante y e fruto di pensamento 
‘out-of-the-box’ necesario pa 
e problema di migracion. 


Sinembargo e gruponan di 
derechonan humano a ex- 
presa preocupacion cu Ita- 
lia ta poniendo riba otro su 
obligacionnan internacional 
y Comisario di derechonan 
humano di Conseho di Eu- 
ropa Dunja Mijatovic, a bisa 
cu e trato por kita derechonan 
humano crucial for di e mi- 
grantenan y prolonga nan suf- 
rimento. Den un reportahe, el 
a bisa cu esaki ta un “regimen 
extra-teritorial pa asilo cu ta 
caracterisa pa varios ambigu- 
idad legal.” Italia su posicion 
centro-iskierdista a categorisa 
e trato como un ehercicio den 
propaganda prome cu elecci- 
onnan Europeo den Juni y un 
intento bergonsoso di converti 


Albania den Italia su “Guan- 
tanamo.” 


Legislador Augusta Montaruli 
di Meloni su partido a bisa cu 
tur garantia legal pa cu e asilo 
lo ser duna na e migrantenan 
riba e barconan y despues na e 
centronan na Albania y cu esaki 
tambe lo ta disponibel pa nan 
na Italia. El a defende e trato 
como un parti importante di 
e gobierno su politica di mi- 
gracion en general, cual tambe 
ta trata un trato entre Tunisia 
pa facilita migracion legal y un 
proyecto di desaroyo amplio 
pa Africa. 


Aunke solamente 36,000 mi- 
grante pa ana lo ser manda pa 
Albania, el a bisa cu e trato ta 
bal la pena pa motibo cu esaki 
lo permiti Italia su centronan 
di procesa pa traha miho y di 
manera mas lihe ora di evalua 
candidatonan pa posibel asilo, 
sin cu nan ta ser abruma. Aña 
pasa casi 160,000 migrante a 
yega Italia via boto, mayoria 
for di Tunisia y Libya. “Alba- 
nia no ta haciendo nada mas 
of menos cu loke estadonan 
miembro Europeo mester a 
haci cu Italia,’ el a declara. 


